US RAMDANG VUANCI BIACHIM CU LUNG A HMUI KO – The Chinlung Post\nMyanmar Zatlangbu Palai Hna Le US Ramleng Vuanci An I Tong. Myanmar ram buainak kong he pehtlai in Myanmar zatlangbu palai hna le US ramleng vuanci Antony Blinken cu tonnak an ngei tiah July 8, tuni ah US ramleng vuanci zung i chimnak nawlngeitu Ned Price nih cathanh a chuah. Tonnak ah cun Blinken nih Myanmar mipi hna nih a dik a hmaanmi democracy an hmuh than khawhnak dingah an i zuammi cungah kan dirpi hna i US Cozah nih a si khawh chungin kan bawmh hna lai tiah a chim.\nMyanmar zatlangbu hna hi zeibantuk dah an si ti bel cu Ned Price nih a thanh chih lo.Kan theih cio bantukin US cu ralhrang nih nawlngeihnak an lakmi kongah a thin a hung ngaimi a si. Ralhrang bawi hna, an nupi le an fale siseh, anmah he aa pehtlaimi company zeimawt zong dantat phihkharnak a tuah cang hna. US nih biatak tein sipuaizi lei phihkharnak a tuah cangmi ram cu an thangcho kho taktak lo. TCP\nAtlamtling Taktak :Rawlkap Uknak Kutchung in Zalonnak Hmuh duhah Ramtang i Hriamtlai pawl Traninng an Kainak Myanmar Tlangcung Camp kong. Camp Victoria, Myanmar (CNN) An aw thereng chuak in zalonak hla cu an sati hna, training a lutka mi hna thokin an bawi le tiangin an ralkap kedan cu an khawn hna i an i cer hna. Myanmar democracy a chiatchuahtu ralkap uknak kutchung in zalonak hmuh duhnak lungthin nih mio hna lungkhat thinkhat in a pumh khawh cang hna, ti cu an miau zoh ah theih khawh a si.\nMyanmar ah hin ahodeuh nih ral a tei, ti awk um theng lo in rampi hi a buai te lai i, ai rawk ngaingai te kho mi a si, tiah ruahnak pakhat a um. Mipi nih ramtang hriamtlai pawl dirkamh lo dingin ralkap lei nih strategy (phung) an sermi kongah Internaitonal Crisis Group (ICG) nih sual an phawt ngaingai hna. Mipi kongkau i expert pawl nih chimchungnak an tuahmi zong hi thinphang ngai a si fawn rih. Ram chung economic a tla chom ding a si, sihfahnak a karh ngaingai te lai, eidin chambau in an um te la i, cu te cu ralkap nih maak laknak ah an hman te lai. Cucu cuhlan kum sawm tampi chungah ralkap nih an hman tawnmi an tactics a si zungal.\nCamp Victoria ah training a kai ve mi CDF pawl le ka cawlcanghnak hna hi NUG ni a kutritmi kan si, tiah Suikhar nih a chim. Temtawn a tongmi hi cozah, NUG, hi ralkap ralchanhtu phu vialte buaktlakin a tawlreltu a si i, Myanmar ram chung i a tharin ai semmi zei hriamtlai phu hmanh hi command, asiloah control cu a tuah kho hna lo. Ramtang training camp ai limmi pawl hi zalonnak ca i raltu dingin chunmang an ngeihmi santlailo ah ai chuah kho mi thil a si. Hriamtlai mino pakhat hi journalist tuan bal a si, University of Yangon ai lim hnu ah guerrilla raltuk phung hmangin minung 10 command a petu a si.\nA kong theih hi thinphang a si. Minung 10 te cu command ka pek ve ko hna e. A tu cu 7 lawng kan tang. Ralkap dohnak ah hman awkah, tiin kanmah tein kan i sermi bomb an put lio ah 3 cu an thi. An kut a choi dih hna i, an 3 tein a hmun ah an thi colh, tiah an hruaitu nih a chim.Cu ti hliam an tuar hnu cun CDF an umnak Camp Victoria lei ah kir than dingin cunglei nih an cah. Ni tlawmpal a rauh cun anih cun uniform nakmi ai hruk i, felfaideuh in training a kai chap. A tu ah cun ruahchannak mit si lo in, i biataknak mit a au kho cang. I tluk hi tei a si lo.\nAsinain ralkap nih cun thaloin kahdohnak an tuah ko rih. Phihkharnak 4 (rawl, phaisa bomhnak, ralkap thar kawlhawlnak, le hngiathlai ria), timi phung cu an i hman than i, mipi pawl cu heh tiah deiret a chanh hna. Minung an chahnak khua le ram kah i, tirawl an chiahmi firpiak le relief fund pawl khampiak lawng an rian. Cucu International Humanitarian Law a buar a si, tiah ICG nih a chim. Hi ralkap strategy hi Camp Victoria pawngkam ah hin tu le tu an hman, khuate minung pawl cu refugee camp lei ah heh tiah an zaam, asinain Tio Tiva tan in Indian ram lei hna ah an zaam.\nRefugees a tamdeuh hi cu nunau le hngakchia le tar an si hna. An khua cio an chuahtak hna.Myanmar ralkap hi an sualtuk, an buarthautuk caah ka tih ngaingai hna. A liamcia kum 20 ah khan ralkap nih kan inn ah ka fapa an hrem bal. A lut ah an tuk. A lu cu thi nih a kholh. Hi ruang ah hin ralkap ka tih hna nak hi a si, tiah plastic muka an cihmi bukte tangah ai dormi Pi Tial Zong nih a chim. Refugee hi zeitiang dah na si te lai? tiin CNN nih Chanlal cu an hal. Pi Tial i a bukte innpa a si. “Ralkap nih an kan uk chung paoh cu” tiin a leh hna.\nCamp Victoria a ralchanh ah khin tupi ngan ngaimi a um. Kalnak dingah nawncet in a khatmi lampi te lawng a um. Khuami hna hi tamdeuh u cu ramvai an si hna i, ral pawl pel le doh a thiam ngaimi an si hna. An ti le tlang, khuaram kong a thei taktakmi an si fawn hna. Chin State pumpi ah khuakip ah agents an i chiah hna i, ralkap pawl cawlcangh ning vialte Live bak in Camp lei ah thawng an thanh peng fawn hna.Asinain, ralkap a dotu pawl an nun khawhnak dingah cun cu vanthatnak tete lawng cu a za hrimhrim lo. I tluk cu tei a si lo.\nRamtang ah cun Guerrila raltuk ning hi cu hman awk that dawh a si lo. Chin nih an ukmi khuaram i luh lek chuh lek, tuah hi a fawi lo mi thil a si. Lam cet ah ni khat chung Tulukser motorbike bakin thilrit phurh hau hna a si. 125cc tha ai ngeihmi motorcycle cu chanthar nih an i hman ngaimi an rangtum bantuk a si cang i, lamhlat pi ah CDF nih camp an sernak lei ah an ralkap, hriamnaam le tirawl chektu ah an hman. CNN a vung phaaknak camps cu tupi ah a si i, i hlatnak khur tete le mino pawl ihzauh nak thlam tete an um.\nCuka te cu an caah cun an inn bantuk a si cang lai i, thlapa thla tampi raltuknak hmunhrampi ah an hman te ko lai. John Ling cu University of Yangon kai a ngol i, CDF ah a lut. Mino 150 caah Admin rian an khinh. Kum 22 hrawnghrang lawng a si rih caah ramdang guerrilla muisam cu ken khawh dawhdang a si rih lo. “Thih na tih lo maw?” tiin CNN nih a hal i, “Ka tih lo, zeicahtiah ka ram caah ka dir caah a si” tiin a leh. Cun ka nu le zong an lungre a thei lo, a tu bantuk i ram ca i ka dirmi ruangah an ka uang lehlam, tiah a chim.\nCu bia cu biaroling a si ko nain, cu zong cu fehter awk a thalo mi thil a si ko rih.Hriamnaam an chiahnak inn hi thingnge in sakmi, muka an khuhmi thlaamte a si. Vate kahnak shotguns zun kuahra cu an tun hna. An tuang laifangah thing an muat i, chum a zaammi cu a tianter. Cirih a kai lai, ti phan ah a si. Hi kan ralkap pawl an kutah a rauhhlan hrimhrim ah AK-47 hei ti bantuk automatic meithal thatha a phan chom hrimhrim lai, tiah Suikhar cu a lung thawng ngai ko.\nHi lungput kongah mino pawl an lung ai purup cio hna i, cu democratic lungput ruangah cun a tu bantukin ramtang ah hriamnaam tlaiin mino tampi an kal hi a si.Asinain, caansau a rau dingmi hi raltuknak i a sungh le a awnnak kong cu mino mi hna liang cungah si lo in, ramtang ah raltuk a cawnmi le an officers pawl hna liang cung tu ah ai hngat deuhmi a si.Tutan ralpi khulrangbik in a doh khawhnak lam cu anmah ralkap mino pawl cungah ai hngat. An bawi le an thatlonak le sualnak hi vun dironh hna sehlaw, cu vial cu a si. Hi kong hi Chin hruaitu nih cun a fiangtuk. Hi kongah rian kan tuah cuahmah ko” tiin Suikhar nih a chim. Credit: Chelsea Bawi.


Baptist Tipil Peknak Le Bawipa Zanriah Hman Ning Hi Genesis In Biathlam Tiang Pakhat Hmanh A Um Lo: Salai Joel – Chin World News Evening\nBaptist Tipil Peknak Le Bawipa Zanriah Hman Ning Hi Genesis In Biathlam Tiang Pakhat Hmanh A Um Lo: Salai Joel\nApril 8, 2019 Salai Van Sermon\nBaptist Tipil Peknak Le Bawipa Zanriah Hmannak\nKum 18 tlin lo ahcun tipil ing lo. Kum 18 tlin.phanh hnu lawngah tipil in na za cang. Tipil in hlan lo Bawipa zanriah ei khawh lo. Ei phung a si lo hei ti.\nCucu Genesis in Biathlam tiangah cafang pakhat le catlang pakhat hmanh aa tel lo i hmuh awk zong a um lo. Nannih nan zumh mi cu phung nan ser le Pathian bantuk in nan zumh le nan biak. Cucaah lih in a hram nan thawk le lih in nan dong ee ka ti nak cu a si.\nBible ah a um ko mi rumro Jesuh min tipil ing kong he chet nan kan el le nan kan soisel. Nannih nan tuah mi a hman lomi le bible chungah a um bak lomi chim tikah thi dengin nan ttang fawn cu. Khuachia fa le hna rul chi thlah nan si ko lo hme maw?\nJesuh nih farasi le Sadusi mi hna rul a simi hna bantuk in nan si cang ko hi ta. Tipil ing nak le le Bawipa zanriah ei nak kong ah kum le can ri khiahpiak mi bible ah a um ttung lo. Khah ttha tein ruat tthan u. Bawipa Jesuh nih sunparnak vialte co zungzal ko seh.\nCattialtu: Salai Joel\nNote: Mah ca hi a sau cang mi a si ko nain nizan Bawipa zanriah kan hmang i hi a bia hi kalung a ka tuai ngai caah a thar in ka rak thlahnak a si. Nangtah zeitin na ruah ve?\nLeitak Tuah Dingmi Zophei Seminar Ah Lai Paih Tuah Chih A Si Lai: Salai Lungthli Tum\nArakan Army (AA) Nih Kawl Ralkap Captain An Thah Tthan


Trump President a si hnuah a thil tawn mi a chim mi nih US a hninh bak ko: US President ah uar um bik si ko\nUS President thimnak ding caah ni 3 hrawng lawng a um cang. US President si ding in he tiah Trump le Biden cu campaign an tuah cuamah lio a si. Trump cu President si than ding in i ding man lo in campaign a tuah cuamah lio a si\nPresident Trump cu election zan ah teinak a hmuh a cun East Room of the White House, ah mi 400 hrawng he program ngei an nih tim tiin, New York Times nih a ttial.\nPresident Trump nih Michigan rally a tuahnak ah, President a si hnuah a rian ah a buai tuk ruangah a hoikawm tha he caan tha zong an ngei kho ti lo tiah a chim. Senior Trump advisor Jason Miller nih Democrats pawl nih electoral votes fir an nih tim tiah a chim.\n2016 nih Hillary a rak teinak zoh than hna u si. Michigan: 0.23 percent margin 10,704 votes in Hillary a tei, Pennsylvania: 0.72 percent margin– 44,292 votes, mah hi Democrats nih teinak an rak hmuh tawnnak a si. Wisconsin: 0.77 percent margin – 22,748 votes, Florida: 1.20 percent margin– 112,911 votes.\nPresident Trump hi a chim ning bantuk in a tuah lengmang mi minung a si, US President ah a mah bantuk in rian a ttuan mi an um lai lo tiah an ti tawn mi bak a si. Covid in a dam lo lio zongah rian ttuan lo in a um kho lo caah siizungah rian he tiah a ttuan mi kha a si. Credit-RTK\nBe the first to comment on "Trump President a si hnuah a thil tawn mi a chim mi nih US a hninh bak ko: US President ah uar um bik si ko"


Joe Biden nih a tuah ding pawl a von phuan cang ṭihnung taktak a si – Chin World News Evening\nAtu liomi cu zeidang thawngpang theih awk um loin, US rampi President thimnak nih mipi lung a kan tuai cio lai tiah ka ruah. US President caah thimmi Joe Biden nih US President a ṭuan ahcun, a tuah dingmi le a ṭuan ding cheukhat pawl a von chim cang.\nJoe Biden nih ai timhmi cu, Minak le Mirang thleidannak le ihuatnak um lo dingin le minak pawl duhnak tuahpiak le zulh piak, pa le pa, nu le nu zong nautatnak um loin zalong tei an um khwhnak hnga phung ser an i tim.\nCun, Joe Biden le a party Democratics pawl nih US ram an uk tikah zalong tein nauthah le nauhrawh khawhnak phunglam um ding le ngaih dingin an timtuahnak an ngaih cuahmah lioti a si. Cu hleiah, mipi (ahopaoh) nih zalong tein meithal an i tlaih (put) i an ngaih khawhnak ding caah zongah biatak tein cawlcangh an i tim i ramdang mi fawi tein US ramchungah luh khawhnak ding zong tuah an i tim.\nCun, US ramchung ummi ahopaoh nih Vote thlak khawhnak ding le US mi sinak fawi tein pek dih a si khawnak hnga zong biatak tein buaipi le dirpi an i tim. Nu le nu, pa le pa a duhmi hna zong humhim le ahohmanh nih hnahnawhnak pe kho lo dingin anmah duh in zalong tein an um khawhnak phunglam zong tuah an i timh chih tiah theih a si.\nAsinain, Joe Biden nih President a ṭuan taktak ahcun, upa pawl he hmunkhatte ah caihhmai ṭinak an ngai lai i cu hnuah bia fiang deuh thanhnak an tuah ṭhan te lai. Atu i kan von langhtermi pawl hi cu anmah nih tuah an duhmi le an i tlaihmi pawl an von langhtermi a si i mi tam deuh nih cun hihi an cohlan piak ko hna lai tiah zumh a si. Source: Outlook/Vapualauaw\nThawngpang rak rel chih: Democrats le democrats a dirkamhtu pawl lungput cu communist, socialist le ralkap cozah bantuk ah an i chuah chin lengmang. Anmah he ruahnak a kalhmi, anmah a dotu hna le an ttihmi hna cu pakhat hnu pakhat in an aw-an phih khar piak an i zuam. President Trump i, facebook, twitter le President twitter account le election campaign a tuahnak account tiang in an phih piak. Republican, conservative aw-an vialte phih khar an timh.\nDemocrats pawl nih an control mi, Amazon, Apple le Google nih Conservative pawl nih an hmanmi Parley cu an phih piak hoi hna. Parler cu 2018 in conservative pawl nih hman hram an rak thawkmi social media pakhat a si. Democrats pawl nih mah bantuk thil an tuahmih hi President Trump an ttih tuk ruang le a kan tei lai ti an phan caah si dawh bik a si. Source: Salai Lairamthang


Amen! Thantlang Inn Kangh Lioah Baibal Cauk Mei Nih A Kang Kho Lo Khuaruahhar Taktak A Si A Video Rak Zoh Hmanh-Video – Chin World News Evening\nThantlang Inn Kangh lio ah Baibal Cauk cu Mei nih A kangh Lo. A him. Kan hnulei Thantlang Inn mei kangh lio ah Baibal Cauk cu a him. Minung hmanh a kangh hna i, thilri vialte a ciam dih ko nain Baibal Cauk cu Vucam lin lak in an char i a kang bak lo. Pathian cu khuaruahhar asi. Thantlang Nubu thlacaamnak Bethel ah thangthat thlacam nak an tuah. Pathian Bia cu zumhtlak le nunnak taktak asi ko. To God be the glory! Credit: Jacob R. Thang\nThawngpang dang rak rel chih.𝐃𝐨𝐧𝐚𝐥𝐝 𝐓𝐫𝐮𝐦𝐩 𝐢 𝐚 𝐂𝐡𝐮𝐚𝐡𝐬𝐞𝐦𝐧𝐚𝐤 𝐚 𝐏𝐮 𝐓𝐮𝐚𝐧𝐛𝐢𝐚: 𝐀𝐦𝐚𝐡𝐭𝐞 𝐋𝐚𝐰𝐧𝐠𝐢𝐧 𝐔𝐒 𝐚𝐡 𝐚 𝐑𝐚𝐦𝐢 𝐚 𝐬𝐢. 𝐍𝐞𝐰 𝐘𝐨𝐫𝐤 𝐂𝐢𝐭𝐲 𝐚𝐡 𝐚 𝐮𝐦𝐦𝐢 𝐂𝐚𝐬𝐭𝐥𝐞 𝐆𝐚𝐫𝐝𝐞𝐧 𝐡𝐢 𝐚 𝐡𝐦𝐚𝐬𝐚𝐛𝐢𝐤 𝐈𝐦𝐦𝐢𝐠𝐫𝐚𝐭𝐢𝐨𝐧 𝐂𝐞𝐧𝐭𝐞𝐫 𝐚 𝐬𝐢 𝐢, 𝐎𝐜𝐭. 𝟏𝟕, 𝟏𝟖𝟖𝟓 𝐥𝐢𝐨 𝐚𝐡 𝐤𝐡𝐚𝐧 𝐒.𝐒. 𝐄𝐢𝐝𝐞𝐫 𝐭𝐢𝐥𝐚𝐰𝐧𝐠𝐩𝐢 𝐜𝐮 𝐚 𝐡𝐮𝐧𝐠 𝐩𝐡𝐚𝐧. 𝐌𝐢𝐧𝐮𝐧𝐠 𝐚 𝐳𝐚𝐳𝐚 𝐡𝐧𝐚 𝐜𝐮 𝐀𝐦𝐞𝐫𝐢𝐜𝐚𝐧 𝐦𝐢𝐧𝐮𝐧𝐠 𝐬𝐢 𝐝𝐮𝐡 𝐫𝐮𝐚𝐧𝐠𝐚𝐡 𝐆𝐞𝐫𝐦𝐚𝐧𝐲 𝐜𝐡𝐮𝐚𝐡𝐭𝐚𝐤 𝐢𝐧 𝐍𝐨𝐫𝐭𝐡 𝐀𝐭𝐥𝐚𝐧𝐭𝐢𝐜 𝐭𝐢𝐩𝐢𝐭𝐡𝐮𝐚𝐧 𝐜𝐮 𝐚𝐧 𝐡𝐮𝐧 𝐭𝐚𝐧. 𝐌𝐢𝐬𝐮𝐫𝐳𝐮 𝐚𝐧 𝐜𝐡𝐮𝐚𝐡𝐧𝐚𝐤 𝐤𝐡𝐮𝐚𝐭𝐞 𝐛𝐞𝐫𝐞𝐤 𝐚𝐡 𝐚 𝐭𝐡𝐚𝐧𝐠𝐥𝐢𝐚𝐧𝐦𝐢 𝐦𝐢 𝐤𝐡𝐢𝐫𝐞𝐧𝐠, 𝐬𝐚𝐦𝐬𝐞𝐧 𝐤𝐮𝐦 𝟏𝟔 𝐭𝐥𝐞𝐢𝐫𝐚𝐰𝐥 𝐜𝐮 𝐚 𝐤𝐡𝐮𝐚 𝐥𝐞 𝐫𝐚𝐦 𝐜𝐡𝐮𝐚𝐡𝐭𝐚𝐤 𝐢𝐧 𝐚 𝐡𝐮𝐧 𝐩𝐡𝐚𝐧 𝐯𝐞.\n𝐓𝐢𝐥𝐚𝐰𝐧𝐠 𝐚𝐡 𝐜𝐮𝐧 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐚 𝐡𝐮𝐧𝐠 𝐝𝐢𝐫 𝐢, 𝐍𝐞𝐰 𝐘𝐨𝐫𝐤 𝐇𝐚𝐫𝐛𝐨𝐫 𝐜𝐮 𝐚 𝐡𝐮𝐧 𝐳𝐨𝐡, 𝐭𝐢𝐚𝐡 “𝐓𝐡𝐞 𝐓𝐫𝐮𝐦𝐩𝐬: 𝐏𝐞𝐧𝐧𝐚𝐤 𝐚 𝐒𝐞𝐫𝐭𝐮 𝐇𝐫𝐢𝐧𝐬𝐨𝐫 𝐏𝐚𝐭𝐡𝐮𝐦 𝐡𝐧𝐚” 𝐭𝐢𝐢𝐧 𝐆𝐰𝐞𝐧𝐝𝐚 𝐁𝐥𝐚𝐢𝐫 𝐧𝐢𝐡 𝟐𝟎𝟎𝟏 𝐥𝐢𝐨 𝐢 𝐜𝐚𝐮𝐤 𝐚 𝐜𝐡𝐮𝐚𝐡𝐦𝐢 𝐚𝐡 𝐚 𝐭𝐢𝐚𝐥.\n𝐍𝐠𝐞𝐢𝐡𝐦𝐢 𝐳𝐞𝐢 𝐜𝐮 𝐚 𝐧𝐠𝐞𝐢 𝐯𝐞 𝐥𝐨 𝐢, 𝐚 𝐭𝐡𝐢𝐥𝐫𝐢 𝐭𝐥𝐚𝐰𝐧𝐭𝐞 𝐜𝐮 𝐚 𝐬𝐮𝐢𝐭𝐜𝐚𝐬𝐞 𝐡𝐦𝐞𝐭𝐞 𝐭𝐥𝐮𝐦 𝐟𝐚𝐧𝐠𝐟𝐚𝐧𝐠 𝐥𝐚𝐰𝐧𝐠 𝐚 𝐬𝐢. 𝐌𝐢𝐫𝐚𝐧𝐠𝐡𝐨𝐥𝐝 𝐳𝐨𝐧𝐠 𝐚 𝐭𝐡𝐢𝐚𝐦 𝐥𝐨. 𝐌𝐢𝐫𝐚𝐧𝐠𝐡𝐨𝐥𝐝 𝐡𝐫𝐢𝐦 𝐡𝐢 𝐚 𝐭𝐡𝐞𝐢𝐡 𝐤𝐡𝐨𝐦 𝐚 𝐯𝐚 𝐭𝐡𝐞𝐢 𝐡𝐧𝐠𝐚 𝐝𝐞𝐤 𝐦𝐚𝐰. 𝐇𝐢𝐠𝐡 𝐬𝐜𝐡𝐨𝐨𝐥 𝐝𝐢𝐩𝐥𝐨𝐦𝐚, 𝐡𝐞𝐢 𝐭𝐢 𝐛𝐚𝐧𝐭𝐮𝐤 𝐜𝐚 𝐥𝐞𝐢 𝐭𝐡𝐢𝐚𝐦𝐧𝐚𝐤 𝐳𝐨𝐧𝐠 𝐚𝐢 𝐧𝐠𝐞𝐢𝐡 𝐥𝐨. 𝐂𝐚 𝐜𝐮 𝐚 𝐫𝐞𝐥 𝐤𝐡𝐨 𝐤𝐨, 𝐚𝐬𝐢𝐧𝐚𝐢𝐧 𝐆𝐞𝐫𝐦𝐚𝐧 𝐜𝐚𝐥𝐚𝐰𝐧𝐠 𝐚 𝐫𝐞𝐥 𝐤𝐡𝐚𝐰𝐡.\n𝐀𝐬𝐢𝐧𝐚𝐢𝐧 𝐜𝐮 𝐭𝐢 𝐔𝐒 𝐚 𝐡𝐮𝐧𝐠 𝐩𝐡𝐚𝐤 𝐤𝐡𝐚𝐰𝐡𝐦𝐢 𝐭𝐞 𝐜𝐮 𝐓𝐫𝐮𝐦𝐩 𝐜𝐡𝐮𝐧𝐠𝐤𝐡𝐚𝐫 𝐡𝐧𝐚 𝐚𝐧 𝐧𝐮𝐧𝐧𝐚𝐤, 𝐚𝐧 𝐯𝐚𝐧𝐭𝐡𝐚𝐭𝐧𝐚𝐤 𝐥𝐞 𝐯𝐚𝐧𝐜𝐡𝐢𝐚𝐭𝐧𝐚𝐤 𝐯𝐢𝐚𝐥𝐭𝐞 𝐡𝐧𝐚 𝐚𝐢 𝐭𝐡𝐨𝐤𝐧𝐚𝐤 𝐚 𝐡𝐮𝐧𝐠 𝐬𝐢. 𝐊𝐮𝐦 𝐭𝐚𝐦𝐥𝐚𝐤 𝐚 𝐫𝐚𝐮𝐡 𝐡𝐧𝐮 𝐚𝐡, 𝐭𝐥𝐞𝐢𝐫𝐚𝐰𝐥 𝐩𝐚𝐭𝐞 𝐜𝐮 𝐯𝐚𝐧𝐭𝐡𝐚𝐭 𝐥𝐞𝐢 𝐚 𝐡𝐮𝐧 𝐩𝐚𝐧𝐡 𝐢, 𝐚 𝐜𝐡𝐮𝐚𝐡𝐬𝐞𝐦𝐧𝐚𝐤 𝐤𝐡𝐮𝐚𝐦𝐢 𝐧𝐠𝐚𝐤𝐧𝐮 𝐄𝐥𝐢𝐳𝐚𝐛𝐞𝐭𝐡 𝐂𝐡𝐫𝐢𝐬𝐭 𝐜𝐮 𝐚 𝐯𝐮𝐧 𝐭𝐡𝐢𝐭. 𝐅𝐚 𝐩𝐚𝐭𝐡𝐮𝐦 𝐚𝐧 𝐧𝐠𝐞𝐢 𝐢, 𝐚𝐧 𝐟𝐚𝐥𝐚𝐢 𝐅𝐫𝐞𝐝𝐫𝐢𝐜𝐡 𝐂𝐡𝐫𝐢𝐬𝐭 𝐓𝐫𝐮𝐦𝐩 𝐜𝐮 𝟏𝟗𝟒𝟎 𝐢𝐧 𝟏𝟗𝟓𝟎 𝐡𝐫𝐚𝐰𝐧𝐠𝐚𝐡 𝐢𝐧𝐧𝐬𝐚𝐤 𝐫𝐢𝐚𝐧 𝐚𝐢 𝐭𝐥𝐚𝐢𝐡 𝐢, 𝐚𝐧 𝐜𝐡𝐮𝐧𝐠𝐤𝐡𝐚𝐫 𝐜𝐮 𝐛𝐢𝐚𝐭𝐚𝐤 𝐭𝐞𝐢𝐧 𝐚 𝐡𝐮𝐧 𝐭𝐮𝐧𝐦𝐞𝐫. 𝐌𝐚𝐫𝐲 𝐀𝐧𝐧𝐞 𝐌𝐚𝐜𝐋𝐞𝐨𝐝 𝐚 𝐭𝐡𝐢𝐭 𝐢, 𝐟𝐚 𝐩𝐚𝐧𝐠𝐚 𝐚𝐧 𝐧𝐠𝐞𝐢. 𝐀𝐧 𝐟𝐚 𝐩𝐚𝐥𝐢𝐧𝐚𝐤 𝐡𝐢 𝐃𝐨𝐧𝐚𝐥𝐝 𝐓𝐫𝐮𝐦𝐩 𝐚 𝐬𝐢 𝐢. 𝐀𝐧𝐢𝐡 𝐡𝐢 𝐔𝐒 𝐏𝐫𝐞𝐬𝐢𝐝𝐞𝐧𝐭 𝟒𝟓𝐧𝐚𝐤 𝐚 𝐡𝐮𝐧𝐠 𝐬𝐢 𝐤𝐡𝐨 𝐢, 𝐔𝐒 𝐢𝐦𝐦𝐢𝐠𝐫𝐚𝐭𝐢𝐨𝐧 𝐩𝐨𝐥𝐢𝐜𝐢𝐞𝐬 𝐧𝐢𝐡 𝐡𝐢𝐧 𝐔𝐒 𝐚𝐡 𝐫𝐚 𝐥𝐨 𝐝𝐢𝐧𝐠𝐢𝐧 𝐚 𝐜𝐡𝐮𝐚𝐡𝐤𝐞𝐡𝐧𝐚𝐤 𝐚 𝐩𝐮 𝐚 𝐫𝐚𝐤 𝐜𝐡𝐚𝐦 𝐜𝐢𝐨𝐦𝐚𝐮 𝐤𝐡𝐢 𝐚 𝐬𝐢.\n𝐓𝐫𝐮𝐦 𝐜𝐡𝐮𝐧𝐠𝐤𝐡𝐚𝐫 𝐡𝐫𝐢𝐧𝐬𝐨𝐫 𝐩𝐚𝐨𝐡 𝐧𝐢𝐡 𝐜𝐮𝐧 𝐆𝐞𝐫𝐦𝐚𝐧 𝐢𝐧 𝐚 𝐫𝐚𝐦𝐢 𝐚𝐧 𝐬𝐢 𝐡𝐢 𝐭𝐡𝐮𝐡 𝐥𝐞 𝐧𝐚𝐰𝐡 𝐚𝐧 𝐢 𝐭𝐢𝐦 𝐳𝐮𝐧𝐠𝐳𝐚𝐥. 𝐀𝐬𝐢𝐧𝐚𝐢𝐧, 𝐓𝐡𝐮𝐫𝐝𝐚𝐲 𝐢 𝐁𝐫𝐮𝐬𝐬𝐞𝐥𝐬 𝐢 𝐍𝐀𝐓𝐎 𝐬𝐮𝐦𝐦𝐢𝐭 𝐚𝐧 𝐭𝐮𝐚𝐡𝐧𝐚𝐤 𝐥𝐢𝐨 𝐛𝐞𝐥𝐭𝐞 𝐚𝐡 𝐜𝐮𝐧 𝐆𝐞𝐦𝐚𝐧𝐲 𝐢𝐧 𝐚 𝐫𝐚𝐦𝐢 𝐚 𝐬𝐢𝐧𝐚𝐤 𝐤𝐡𝐚 𝐚 𝐥𝐚𝐧𝐠𝐡𝐭𝐞𝐫. 𝐂𝐡𝐮𝐚𝐤𝐤𝐞𝐡𝐧𝐚𝐤 𝐚𝐧 𝐩𝐮 𝐔𝐒 𝐚 𝐩𝐡𝐚𝐤 𝐢 𝐤𝐮𝐦 𝟐𝟎 𝐡𝐧𝐮 𝐚𝐡 𝐩𝐫𝐞𝐬𝐢𝐝𝐞𝐧𝐭 𝐓𝐫𝐮𝐦𝐩 𝐢 𝐡𝐫𝐢𝐧𝐠𝐭𝐮 𝐚 𝐩𝐚 𝐅𝐫𝐢𝐞𝐝𝐫𝐢𝐜𝐡 𝐂𝐡𝐫𝐢𝐬𝐭 𝐓𝐫𝐮𝐦𝐩 𝐡𝐢 𝐍𝐞𝐰 𝐘𝐨𝐫𝐤 𝐚𝐡 𝐚 𝐜𝐡𝐮𝐚𝐤𝐦𝐢 𝐚 𝐬𝐢.\n𝐍𝐢𝐡𝐢𝐧 𝐩𝐨𝐥𝐢𝐜𝐞𝐬 𝐧𝐢𝐧𝐠𝐚𝐡 𝐜𝐮𝐧, 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐡𝐢 𝐩𝐚𝐤𝐡𝐚𝐭 𝐭𝐞 𝐥𝐚𝐰𝐧𝐠 𝐜𝐡𝐮𝐧𝐠𝐤𝐡𝐚𝐫 𝐤𝐡𝐚𝐭 𝐚𝐢 𝐧𝐠𝐞𝐢𝐡𝐦𝐢 𝐚 𝐮𝐧𝐮 𝐡𝐢 𝐚 𝐳𝐨𝐡𝐤𝐡𝐞𝐧𝐡𝐭𝐮 𝐚𝐡 𝐚𝐢 𝐡𝐦𝐚𝐧 𝐭𝐮𝐧𝐠 𝐥𝐨 𝐚𝐡 𝐜𝐮𝐧, 𝐚𝐡𝐨 𝐧𝐢𝐡 𝐳𝐮𝐥𝐡 𝐥𝐨 𝐦𝐢 𝐩𝐮𝐦𝐩𝐚𝐤 𝐦𝐢𝐧𝐮𝐧𝐠, 𝐚𝐬𝐢𝐥𝐨𝐚𝐡 𝐡𝐧𝐠𝐚𝐤𝐜𝐡𝐢𝐚, 𝐭𝐢𝐚𝐡 𝐚𝐮𝐡 𝐤𝐡𝐚𝐰𝐡 𝐚 𝐬𝐢 𝐡𝐧𝐠𝐚. 𝐙𝐮𝐥𝐡 𝐥𝐨 𝐦𝐢 𝐩𝐮𝐦𝐩𝐚𝐤 𝐦𝐢𝐩𝐞𝐞𝐦 𝐡𝐢 𝐚𝐧 𝐜𝐡𝐮𝐧𝐠𝐤𝐡𝐚𝐫 𝐡𝐞 𝐔𝐒 𝐚𝐡 𝐚𝐧 𝐩𝐡𝐚𝐧𝐦𝐢 𝐚𝐧 𝐭𝐚𝐦 𝐧𝐠𝐚𝐢𝐧𝐠𝐚𝐢 𝐤𝐨, 𝐭𝐢𝐚𝐡 𝐎𝐡𝐢𝐨 𝐢𝐦𝐦𝐢𝐠𝐫𝐚𝐭𝐢𝐨𝐧 𝐚𝐭𝐭𝐨𝐫𝐧𝐞𝐲 𝐃𝐚𝐯𝐢𝐝 𝐋𝐞𝐨𝐩𝐨𝐥𝐝 𝐧𝐢𝐡 𝐚 𝐜𝐡𝐢𝐦.\n𝐏𝐫𝐞𝐬𝐢𝐝𝐞𝐧𝐭 𝐎𝐛𝐚𝐦𝐚 𝐜𝐡𝐚𝐧 𝐥𝐢𝐨 𝐚𝐡 𝐤𝐡𝐚𝐧 𝐬𝐢 𝐬𝐞𝐡𝐥𝐚𝐰 𝐜𝐮, 𝐚 𝐫𝐚𝐧𝐧𝐚𝐤 𝐢𝐧 𝐚𝐧 𝐭𝐡𝐚𝐰𝐥 𝐜𝐚𝐧𝐠 𝐡𝐧𝐠𝐚. 𝐂𝐮𝐧, 𝐚 𝐭𝐮𝐩𝐚 𝐏𝐫𝐞𝐬𝐢𝐝𝐞𝐧𝐭 𝐓𝐫𝐮𝐦𝐩 𝐜𝐮𝐧𝐠 𝐳𝐨𝐧𝐠𝐚𝐡 𝐜𝐮 𝐛𝐚𝐧𝐠𝐢𝐧 𝐚𝐧 𝐭𝐮𝐚𝐡 𝐜𝐨𝐥𝐡 𝐯𝐞 𝐡𝐧𝐠𝐚, 𝐭𝐢𝐚𝐡 𝐍𝐞𝐰 𝐘𝐨𝐫𝐤 𝐢𝐦𝐦𝐢𝐠𝐫𝐚𝐭𝐢𝐨𝐧 𝐥𝐚𝐰𝐲𝐞𝐫 𝐌𝐚𝐭𝐭𝐡𝐞𝐰 𝐊𝐨𝐥𝐤𝐞𝐧 𝐧𝐢𝐡 𝐚 𝐜𝐡𝐢𝐦.\n𝐓𝐫𝐮𝐦𝐩 (𝐚 𝐩𝐮) 𝐜𝐮 𝐌𝐚𝐫𝐜𝐡 𝟏𝟒, 𝟏𝟖𝟔𝟗 𝐚𝐡 𝐬𝐨𝐮𝐭𝐡𝐰𝐞𝐬𝐭 𝐆𝐞𝐫𝐦𝐚𝐧𝐲 𝐩𝐞𝐧𝐠𝐤𝐮𝐥𝐡 𝐚𝐡 𝐚 𝐮𝐦𝐦𝐢, 𝐦𝐢𝐧𝐮𝐧𝐠 𝟏,𝟎𝟎𝟎 𝐡𝐫𝐚𝐰𝐧𝐠𝐥𝐚𝐰𝐧𝐠 𝐤𝐡𝐮𝐚 𝐚𝐧 𝐬𝐚𝐤𝐧𝐚𝐤 𝐊𝐚𝐥𝐥𝐬𝐭𝐚𝐝𝐭 𝐚𝐡 𝐚 𝐜𝐡𝐮𝐚𝐤𝐦𝐢 𝐚 𝐬𝐢. 𝐓𝐮𝐜𝐡𝐚𝐧 𝐭𝐚𝐡𝐟𝐮𝐧𝐠 𝐢𝐧 𝐭𝐚𝐡 𝐚𝐡 𝐜𝐮𝐧, 𝐚𝐧 𝐜𝐡𝐮𝐧𝐠𝐤𝐡𝐚𝐫 𝐡𝐢 𝐚𝐧 𝐫𝐮𝐦𝐥𝐨, 𝐚 𝐥𝐚𝐢 𝐦𝐚𝐥𝐚𝐤 𝐡𝐦𝐚𝐧𝐡 𝐚𝐧 𝐩𝐡𝐚𝐧 𝐥𝐨. 𝐌𝐢𝐬𝐮𝐫𝐝𝐮𝐦 𝐡𝐦𝐞𝐭𝐞 𝐚𝐧 𝐧𝐠𝐞𝐢. 𝐏𝐮𝐜𝐡𝐢𝐧 𝐉𝐨𝐡𝐚𝐧𝐧𝐞𝐬 𝐓𝐫𝐮𝐦𝐩 𝐚 𝐭𝐡𝐢𝐡 𝐚𝐡 𝐡𝐢𝐧 𝐚 𝐩𝐮 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐡𝐢 𝐤𝐮𝐦 𝟖 𝐭𝐞 𝐥𝐚𝐰𝐧𝐠 𝐚 𝐬𝐢 𝐫𝐢𝐡 𝐢, 𝐡𝐧𝐠𝐚𝐤𝐜𝐡𝐢𝐚𝐬𝐞𝐦 𝟔 𝐜𝐮 𝐥𝐞𝐢𝐫𝐚𝐢 𝐭𝐚𝐦𝐢𝐚𝐥 𝐡𝐞 𝐚 𝐫𝐨𝐡 𝐭𝐚 𝐡𝐧𝐚. 𝐑𝐢𝐚𝐧 𝐚 𝐭𝐮𝐚𝐧 𝐤𝐡𝐨 𝐦𝐢 𝐚 𝐮 𝐥𝐞 𝐫𝐮𝐚𝐥 𝐜𝐮 𝐦𝐢𝐬𝐮𝐫𝐝𝐮𝐦 𝐜𝐮 𝐡𝐞𝐡 𝐭𝐢𝐚𝐡 𝐚𝐧 𝐭𝐮𝐚𝐡 𝐢, 𝐡𝐫𝐢𝐧𝐠𝐭𝐮 𝐚𝐧 𝐧𝐮 𝐧𝐢𝐡 𝐡𝐞𝐡 𝐭𝐢𝐚𝐡 𝐜𝐡𝐚𝐧𝐠𝐫𝐞𝐮 𝐚 𝐭𝐮𝐚𝐡 𝐢 𝐚 𝐟𝐚𝐥𝐞 𝐫𝐮𝐚𝐥 𝐜𝐮 𝐚 𝐳𝐨𝐡𝐤𝐡𝐞𝐧𝐡 𝐡𝐧𝐚. 𝐀𝐬𝐢𝐧𝐚𝐢𝐧, 𝐚 𝐧𝐮𝐧𝐠𝐜𝐚𝐧𝐠 𝐤𝐡𝐨 𝐟𝐚𝐧𝐠𝐟𝐚𝐧𝐠 𝐤𝐡𝐢 𝐚 𝐬𝐢.\n𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐜𝐮 𝐚 𝐝𝐞𝐫𝐭𝐚𝐰𝐦 𝐝𝐞𝐮𝐡 𝐜𝐚𝐚𝐡 𝐦𝐢𝐬𝐮𝐫𝐝𝐮𝐦 𝐫𝐢𝐚𝐧 𝐚 𝐭𝐮𝐚𝐧𝐩𝐢 𝐤𝐡𝐨 𝐡𝐧𝐚 𝐥𝐨. 𝐒𝐚𝐦𝐦𝐞𝐡 𝐜𝐚𝐰𝐧𝐠 𝐝𝐢𝐧𝐠𝐢𝐧 𝐚 𝐧𝐮 𝐧𝐢𝐡 𝐤𝐡𝐮𝐚𝐢𝐧𝐧𝐩𝐚 𝐚𝐡 𝐚 𝐤𝐚𝐥𝐭𝐞𝐫. 𝐙𝐚𝐫𝐡𝐤𝐡𝐚𝐭 𝐚𝐡 𝐧𝐢 𝟕 𝐫𝐢𝐚𝐧𝐠 𝐚 𝐭𝐮𝐚𝐧 𝐢, 𝐳𝐢𝐧𝐠𝐟𝐚𝐭𝐢𝐧𝐭𝐞 𝐬𝐚𝐦𝐦𝐞𝐧𝐡𝐧𝐚𝐤 𝐝𝐚𝐰𝐫 𝐤𝐮𝐭𝐤𝐚 𝐚 𝐨𝐧, 𝐚𝐧𝐦𝐞𝐡𝐧𝐚𝐤 𝐬𝐚𝐦 𝐩𝐚𝐰𝐥 𝐜𝐮 𝐳𝐚𝐧𝐥𝐞𝐢 𝐟𝐚𝐭𝐢𝐧𝐭𝐞 𝐚 𝐭𝐡𝐞𝐧𝐡. 𝐊𝐮𝐦 𝟐 𝐥𝐞 𝐚 𝐜𝐡𝐞𝐮 𝐚 𝐫𝐚𝐮𝐡 𝐡𝐧𝐮 𝐚𝐡, 𝐜𝐡𝐚𝐰𝐥𝐞𝐡𝐧𝐚𝐤 𝐩𝐡𝐚𝐢𝐬𝐚 𝐚𝐢 𝐝𝐚𝐦𝐡 𝐡𝐧𝐮 𝐚𝐡 𝐤𝐡𝐮𝐚 𝐚𝐡 𝐚 𝐯𝐮𝐧𝐠 𝐭𝐥𝐮𝐧𝐠. 𝐀𝐬𝐢𝐧𝐚𝐢𝐧, 𝐚𝐧 𝐤𝐡𝐮𝐚 𝐚𝐡 𝐡𝐢𝐧 𝐬𝐚𝐦𝐦𝐞𝐦 𝐩𝐚𝐡𝐧𝐢𝐡 𝐮𝐦 𝐝𝐢𝐧𝐠𝐚𝐡 𝐚𝐢 𝐭𝐥𝐚𝐤 𝐥𝐨 𝐛𝐚𝐧𝐭𝐮𝐤 𝐚 𝐬𝐢 𝐜𝐚𝐚𝐡, 𝐫𝐚𝐥𝐤𝐚𝐩 𝐭𝐥𝐚𝐤 𝐝𝐢𝐧𝐠 𝐥𝐚𝐰𝐧𝐠 𝐚 𝐭𝐚𝐧𝐠 𝐜𝐚𝐧𝐠. 𝐆𝐞𝐫𝐦𝐚𝐧𝐲 𝐜𝐨𝐳𝐚𝐡 𝐧𝐢𝐡 𝐥𝐞 𝐫𝐚𝐥𝐤𝐚𝐩 𝐚𝐧 𝐤𝐚𝐰𝐥 𝐥𝐢𝐨 𝐩𝐢 𝐚 𝐬𝐢 𝐟𝐚𝐰𝐧. 𝐀𝐬𝐢𝐧𝐚𝐢𝐧, 𝐭𝐮𝐚𝐡 𝐚 𝐝𝐮𝐡 𝐭𝐚𝐤𝐭𝐚𝐤 𝐦𝐢 𝐜𝐮 𝐚 𝐝𝐚𝐧𝐠𝐩𝐢 𝐚 𝐬𝐢.\n𝐊𝐡𝐮𝐚𝐭𝐞 𝐛𝐚𝐫𝐞𝐤 𝐚𝐡 𝐜𝐮𝐧 𝐭𝐮𝐚𝐡 𝐝𝐢𝐧𝐠 𝐧𝐠𝐚𝐢𝐧𝐠𝐚𝐢 𝐚 𝐮𝐦 𝐥𝐨 𝐭𝐢𝐤𝐚𝐡, 𝐚 𝐡𝐦𝐚𝐢𝐥𝐞𝐢 𝐬𝐢𝐧𝐢𝐧𝐠 𝐚 𝐜𝐨𝐧𝐡 𝐯𝐞 𝐭𝐢𝐤𝐚𝐡, 𝐫𝐮𝐚𝐡𝐜𝐡𝐚𝐧𝐧𝐚𝐤 𝐥𝐞 𝐭𝐡𝐚𝐧𝐜𝐡𝐨𝐧𝐚𝐤 𝐥𝐚𝐦 𝐚 𝐮𝐦 𝐥𝐨 𝐛𝐚𝐧𝐭𝐮𝐤 𝐢𝐧 𝐚 𝐡𝐦𝐮. 𝐂𝐮 𝐭𝐢𝐤𝐚𝐡, 𝐚𝐧 𝐤𝐡𝐮𝐚 𝐥𝐞 𝐚𝐧 𝐫𝐚𝐦 𝐜𝐡𝐮𝐚𝐡𝐭𝐚𝐤 𝐯𝐮𝐫𝐦𝐚𝐫 𝐝𝐚𝐡 𝐭𝐢 𝐥𝐨 𝐜𝐮 𝐳𝐞𝐢𝐝𝐚𝐧𝐠 𝐝𝐮𝐡𝐭𝐡𝐢𝐦 𝐝𝐢𝐧𝐠𝐝𝐚𝐧𝐠 𝐧𝐠𝐞𝐢𝐡 𝐝𝐚𝐰𝐡 𝐚 𝐬𝐢 𝐭𝐢 𝐥𝐨.\n𝐙𝐚𝐧 𝐤𝐡𝐚𝐭 𝐜𝐮, 𝐕𝐚𝐰𝐥𝐞𝐢 𝐓𝐡𝐚𝐫 𝐚𝐡 𝐤𝐚 𝐤𝐚𝐥 𝐥𝐚𝐢, 𝐭𝐢𝐢𝐧 𝐜𝐚𝐩𝐚𝐫 𝐭𝐚𝐰𝐢𝐭𝐞 𝐜𝐮 𝐚 𝐧𝐮 𝐬𝐢𝐧𝐚𝐡 𝐚 𝐡𝐞𝐢 𝐤𝐮𝐚𝐭. 𝐀 𝐧𝐮 𝐳𝐞𝐢𝐥𝐞𝐢 𝐚 𝐡𝐮𝐧 𝐢 𝐭𝐡𝐚𝐧𝐡 𝐭𝐢𝐤𝐚𝐡 𝐜𝐮𝐧 𝐚 𝐟𝐚𝐩𝐚𝐭𝐞 𝐜𝐮 𝐚 𝐮𝐦 𝐭𝐢 𝐥𝐨. 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐜𝐮 𝐦𝐞𝐧𝐠 𝟑𝟓𝟎 𝐚 𝐡𝐥𝐚𝐭𝐧𝐚𝐤 𝐁𝐫𝐞𝐦𝐞𝐧 𝐥𝐞𝐢 𝐚𝐡 𝐒.𝐒. 𝐄𝐢𝐝𝐞𝐫 𝐭𝐢𝐥𝐚𝐰𝐧𝐠 𝐢𝐧 $𝟐𝟎 𝐭𝐢𝐜𝐤𝐞𝐭 𝐚 𝐜𝐚𝐰𝐤 𝐢 𝐚 𝐯𝐮𝐧𝐠 𝐤𝐚𝐥. 𝐀 𝐜𝐚𝐰𝐤𝐦𝐢 𝐭𝐢𝐜𝐤𝐞𝐭 𝐩𝐡𝐮𝐧 𝐚𝐢 𝐧𝐠𝐞𝐢𝐡𝐦𝐢 𝐡𝐢 𝐜𝐮 𝐧𝐢𝐤𝐡𝐚𝐭 𝐚𝐡 𝐫𝐚𝐰𝐥 𝐯𝐨𝐢𝐤𝐡𝐚𝐭 𝐭𝐞 𝐥𝐚𝐰𝐧𝐠 𝐡𝐢 𝐚𝐧 𝐩𝐞𝐤 𝐭𝐚𝐰𝐧. 𝐍𝐢 𝟏𝟎 𝐚 𝐫𝐚𝐮𝐡 𝐡𝐧𝐮 𝐚𝐡 𝐍𝐞𝐰 𝐘𝐨𝐫𝐤 𝐚𝐡 𝐚 𝐮𝐦𝐦𝐢 𝐂𝐚𝐬𝐭𝐥𝐞 𝐆𝐚𝐫𝐝𝐞𝐧 𝐢𝐦𝐦𝐢𝐠𝐫𝐚𝐭𝐢𝐨𝐧 𝐜𝐞𝐧𝐭𝐞𝐫 𝐜𝐮 𝐚𝐧 𝐯𝐮𝐧𝐠 𝐩𝐡𝐚𝐧. 𝐌𝐢𝐩𝐞𝐦 𝐩𝐚𝐰𝐥 𝐚𝐧 𝐡𝐮𝐧 𝐜𝐡𝐮𝐚𝐡 𝐜𝐚𝐚𝐧 𝐚𝐡 𝐤𝐡𝐢𝐧 𝐜𝐮𝐧 𝐚𝐧 𝐫𝐢𝐦 𝐥𝐞 𝐚𝐧 𝐭𝐡𝐥𝐚 𝐡𝐢 𝐤𝐡𝐮𝐚𝐦𝐢 𝐧𝐢𝐡 𝐚𝐧 𝐜𝐞𝐥𝐡 𝐚𝐧 𝐫𝐚𝐤 𝐜𝐞𝐥𝐡 𝐭𝐚𝐰𝐧 𝐥𝐨. 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐜𝐮 𝐚 𝐭𝐡𝐚 𝐚 𝐭𝐡𝐨 𝐧𝐠𝐚𝐢 𝐤𝐨.\n𝐀 𝐤𝐡𝐮𝐚𝐫𝐮𝐚𝐡𝐧𝐚𝐤 𝐚𝐡 𝐜𝐮𝐧 𝐀𝐦𝐞𝐫𝐢𝐜𝐚 𝐡𝐢 𝐚 𝐫𝐨𝐩𝐮𝐢 𝐭𝐚𝐤 𝐤𝐡𝐢 𝐚 𝐬𝐢….𝐦𝐢𝐩𝐞𝐦 𝐚 𝐜𝐨𝐡𝐥𝐚𝐧𝐠𝐦𝐢 𝐫𝐚𝐦 𝐚 𝐬𝐢 𝐜𝐚𝐚𝐡. 𝐆𝐞𝐫𝐦𝐚𝐧𝐲 𝐫𝐚𝐦 𝐜𝐡𝐮𝐧𝐠 𝐤𝐡𝐮𝐚𝐭𝐞 𝐛𝐚𝐫𝐞𝐤 𝐢 𝐦𝐢𝐬𝐮𝐫𝐝𝐮𝐦 𝐭𝐮𝐚𝐡 𝐥𝐢𝐨 𝐢 𝐫𝐮𝐚𝐡𝐜𝐡𝐚𝐧𝐧𝐚𝐤 𝐳𝐞𝐫𝐨 𝐛𝐚𝐤 𝐚 𝐬𝐢 𝐦𝐢 𝐤𝐡𝐚, 𝐯𝐚𝐧𝐭𝐡𝐚𝐭𝐧𝐚𝐤 𝐧𝐠𝐚𝐧𝐩𝐢 𝐡𝐦𝐮𝐡𝐭𝐨𝐧 𝐤𝐡𝐚𝐰𝐡𝐧𝐚𝐤 𝐫𝐚𝐦 𝐚 𝐡𝐮𝐧𝐠 𝐩𝐡𝐚𝐧 𝐤𝐡𝐨 𝐯𝐞 𝐜𝐚𝐧𝐠. 𝐆𝐞𝐫𝐦𝐚𝐧 𝐦𝐢𝐧𝐮𝐧𝐠 𝐚 𝐡𝐮𝐧𝐠𝐡𝐮𝐧𝐠 𝐢𝐧 𝐔𝐒 𝐚𝐧 𝐩𝐞𝐦 𝐥𝐢𝐨 𝐚𝐡 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐳𝐨𝐧𝐠 𝐡𝐢 𝐚 𝐡𝐮𝐧𝐠 𝐩𝐞𝐦 𝐯𝐞 𝐦𝐢 𝐚 𝐬𝐢. 𝟏𝟖𝟖𝟎 𝐢𝐧 𝟏𝟗𝟎𝟎 𝐚 𝐝𝐞𝐭𝐤𝐚 𝐡𝐫𝐚𝐰𝐧𝐠𝐡𝐫𝐚𝐧𝐠 𝐡𝐢 𝐦𝐢𝐧𝐨 𝐦𝐢𝐩𝐞𝐦 𝐬𝐚𝐤𝐚𝐢 𝐚𝐧 𝐭𝐚𝐦 𝐬𝐚𝐥𝐢𝐧𝐠 𝐤𝐮𝐦 𝐚𝐧 𝐬𝐢. 𝐍𝐨𝐫𝐭𝐡𝐞𝐫𝐧 𝐄𝐮𝐫𝐨𝐩𝐞𝐚𝐧𝐬 𝐫𝐚𝐦 𝐢𝐧 𝐚 𝐫𝐚𝐦𝐦𝐢 𝐦𝐢𝐩𝐞𝐦 𝐩𝐚𝐰𝐥 𝐡𝐢 𝐤𝐮𝐭𝐤𝐚 𝐨𝐧𝐩𝐢𝐚𝐤 𝐚𝐧 𝐬𝐢 𝐥𝐚𝐰𝐧𝐠 𝐬𝐢 𝐥𝐨 𝐢𝐧, 𝐚 𝐡𝐞𝐫𝐡 𝐡𝐫𝐢𝐦 𝐡𝐞𝐫𝐡 𝐚𝐧 𝐫𝐚𝐤 𝐬𝐢 𝐥𝐢𝐨 𝐜𝐚𝐚𝐧 𝐭𝐞 𝐚 𝐬𝐢.\n𝟏𝟖𝐭𝐡 𝐥𝐞 𝟏𝟗𝐭𝐡 𝐤𝐮𝐦𝐳𝐚𝐛𝐮 𝐚𝐡 𝐡𝐢𝐧 𝐦𝐢𝐩𝐞𝐦 𝐡𝐢 𝐳𝐚𝐥𝐨𝐧𝐠𝐭𝐞𝐢𝐧 𝐥𝐚𝐤 𝐥𝐞 𝐤𝐮𝐭𝐤𝐚 𝐨𝐧𝐩𝐢𝐚𝐤 𝐚𝐧 𝐬𝐢 𝐤𝐨 𝐧𝐚𝐢𝐧, 𝐦𝐢𝐩𝐞𝐦 𝐚𝐧 𝐤𝐚𝐫𝐡𝐭𝐮𝐤 𝐭𝐢𝐤 𝐚𝐡 𝐜𝐮𝐧 𝐔𝐒 𝐜𝐨𝐳𝐚𝐡 𝐳𝐨𝐧𝐠 𝐧𝐢𝐡 𝐚 𝐡𝐮𝐧 𝐫𝐞𝐧𝐠𝐡 𝐝𝐞𝐮𝐡 𝐯𝐞 𝐭𝐡𝐚𝐧 𝐡𝐧𝐚. 𝐓𝐡𝐞 𝐂𝐡𝐢𝐧𝐞𝐬𝐞 𝐄𝐱𝐜𝐥𝐮𝐬𝐢𝐨𝐧 𝐀𝐜𝐭 𝐨𝐟 𝟏𝟖𝟖𝟐 𝐭𝐢𝐚𝐡 𝐩𝐡𝐮𝐧𝐠 𝐚𝐧 𝐫𝐚𝐤 𝐜𝐡𝐮𝐚𝐡𝐧𝐚𝐤 𝐚 𝐫𝐮𝐚𝐧𝐠 𝐳𝐨𝐧𝐠 𝐜𝐮, 𝐂𝐡𝐢𝐧𝐞𝐬𝐞 𝐫𝐢𝐚𝐧𝐭𝐮𝐚𝐧𝐭𝐮 𝐡𝐧𝐚 𝐡𝐫𝐞𝐦 𝐥𝐞 𝐬𝐞𝐫𝐡𝐬𝐞𝐫𝐡 𝐚 𝐮𝐦 𝐜𝐚𝐚𝐡 𝐚 𝐬𝐢. 𝐑𝐚𝐦 𝐜𝐡𝐮𝐧𝐠 𝐥𝐮𝐭 𝐥𝐨 𝐝𝐢𝐧𝐠𝐢𝐧 𝐚 𝐜𝐡𝐞𝐮𝐤𝐡𝐚𝐭 𝐳𝐚𝐰𝐧 𝐫𝐚𝐦𝐫𝐢 𝐡𝐧𝐚 𝐜𝐮 𝐩𝐡𝐢𝐡 𝐝𝐢𝐧𝐠𝐢𝐧 𝐩𝐡𝐮𝐧𝐠 𝐝𝐚𝐧𝐠𝐝𝐚𝐧𝐠 𝐚𝐧 𝐬𝐞𝐫 𝐜𝐡𝐚𝐩 𝐟𝐚𝐰𝐧 𝐫𝐢𝐡.\n𝐌𝐢𝐩𝐞𝐦 𝐚 𝐬𝐢 𝐦𝐢 𝐩𝐚𝐨𝐡 𝐧𝐢𝐡 𝐜𝐮𝐧 𝐜𝐚𝐭𝐥𝐚𝐧𝐠 𝟓 𝐭𝐚𝐥 𝐚𝐧 𝐫𝐞𝐥 𝐤𝐡𝐚𝐰𝐡 𝐚 𝐡𝐚𝐮, 𝐭𝐢𝐚𝐡 𝟏𝟖𝟗𝟕 𝐚𝐡 𝐤𝐡𝐚𝐧 𝐏𝐫𝐞𝐬𝐢𝐝𝐞𝐧𝐭 𝐆𝐫𝐨𝐯𝐞𝐫 𝐂𝐥𝐞𝐯𝐞𝐥𝐚𝐧𝐝 𝐧𝐢𝐡 𝐯𝐞𝐭𝐨 𝐚 𝐫𝐚𝐤 𝐭𝐮𝐚𝐡 𝐛𝐚𝐥. 𝐊𝐚𝐧 𝐫𝐚𝐦 𝐡𝐢𝐦𝐛𝐚𝐰𝐦𝐧𝐚𝐤 𝐥𝐞 𝐭𝐡𝐚𝐭𝐧𝐚𝐤 𝐡𝐧𝐚𝐡𝐧𝐚𝐰𝐡 𝐚 𝐩𝐞𝐤 𝐤𝐡𝐨 𝐭𝐮 𝐥𝐮𝐧𝐠𝐩𝐮𝐭 𝐥𝐞 𝐧𝐮𝐧𝐳𝐢𝐚𝐳𝐚 𝐚𝐢 𝐧𝐠𝐞𝐢𝐡𝐦𝐢 𝐡𝐧𝐚 𝐝𝐚𝐡 𝐭𝐢 𝐥𝐨 𝐢𝐧 𝐜𝐮𝐧, 𝐫𝐚𝐦𝐝𝐚𝐧𝐠 𝐢𝐧 𝐚 𝐫𝐚𝐦𝐦𝐢 𝐩𝐚𝐨𝐡 𝐜𝐮𝐧 𝐤𝐮𝐭𝐤𝐚 𝐤𝐚𝐧 𝐢𝐧 𝐨𝐧𝐩𝐢𝐚𝐤 𝐤𝐨 𝐡𝐧𝐚. 𝐂𝐮𝐜𝐚𝐚𝐡 𝐫𝐚𝐦𝐝𝐚𝐧𝐠 𝐢𝐧 𝐚 𝐫𝐚𝐦𝐦𝐢 𝐡𝐧𝐚 𝐧𝐢𝐡 𝐫𝐚𝐦𝐦𝐢 𝐡𝐞 𝐭𝐚𝐧𝐠𝐭𝐢 𝐢𝐧 𝐫𝐚𝐦𝐦𝐢 𝐭𝐡𝐥𝐮𝐚𝐜𝐡𝐮𝐚𝐡𝐧𝐚𝐤 𝐡𝐢 𝐢 𝐡𝐫𝐚𝐰𝐦 𝐯𝐞 𝐜𝐢𝐨 𝐝𝐢𝐧𝐠𝐚𝐡 𝐤𝐚𝐧 𝐝𝐮𝐡𝐩𝐢𝐚𝐤 𝐡𝐧𝐚, 𝐭𝐢𝐢𝐧 𝐏𝐫𝐞𝐬𝐢𝐝𝐞𝐧𝐭 𝐧𝐢𝐡 𝐛𝐢𝐚 𝐚 𝐜𝐚𝐡 𝐡𝐧𝐚.\n𝐍𝐞𝐰 𝐘𝐨𝐫𝐤 𝐂𝐢𝐭𝐲 𝐜𝐮 𝐛𝐮𝐚𝐤𝐭𝐥𝐚𝐤𝐢𝐧 𝐜𝐨𝐧𝐡 𝐚𝐡 𝐜𝐮𝐧 𝐆𝐞𝐫𝐦𝐚𝐧 𝐤𝐡𝐮𝐚𝐥𝐢𝐩𝐢 𝐭𝐢𝐚𝐰𝐤 𝐤𝐡𝐢𝐧 𝐚 𝐮𝐦. 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐢 𝐚 𝐮𝐧𝐮 𝐡𝐢 𝐚𝐦𝐚𝐡 𝐧𝐚𝐤 𝐤𝐮𝐦 𝐤𝐡𝐚𝐭 𝐭𝐮𝐚𝐧 𝐚𝐡 𝐔𝐒 𝐚 𝐫𝐚𝐤 𝐩𝐡𝐚𝐧 𝐜𝐚𝐧𝐠. 𝐀 𝐢𝐧𝐧𝐩𝐚 𝐩𝐚𝐰𝐥 𝐜𝐮 𝐆𝐞𝐫𝐦𝐚𝐧 𝐡𝐨𝐥𝐡 𝐚 𝐡𝐦𝐚𝐧𝐠𝐦𝐢 𝐚𝐧 𝐬𝐢, 𝐜𝐮𝐧 𝐚𝐧 𝐫𝐚𝐦 𝐢 𝐡𝐫𝐢𝐧𝐠𝐭𝐮 𝐚 𝐧𝐮 𝐧𝐢𝐡 𝐚 𝐭𝐮𝐚𝐡 𝐭𝐚𝐰𝐧𝐦𝐢 𝐜𝐡𝐚𝐧𝐠𝐫𝐞𝐮 𝐛𝐚𝐧𝐭𝐮𝐤 𝐭𝐞 𝐳𝐨𝐧𝐠 𝐤𝐡𝐚 𝐚 𝐢𝐧𝐧𝐩𝐚 𝐚𝐡 𝐜𝐚𝐰𝐤 𝐚𝐰𝐤 𝐢𝐧 𝐚 𝐮𝐦. 𝐔𝐒 𝐳𝐨𝐧𝐠𝐚𝐡 𝐜𝐮𝐧 𝐬𝐚𝐦𝐦𝐞𝐧𝐡 𝐫𝐢𝐚𝐧 𝐜𝐮 𝐚 𝐭𝐮𝐚𝐧 𝐤𝐨 𝐧𝐚𝐢𝐧, 𝐚𝐢 𝐳𝐚𝐭𝐚𝐰𝐤 𝐢𝐧 𝐚 𝐡𝐦𝐮 𝐥𝐨. 𝐊𝐮𝐦 𝐭𝐚𝐦𝐢𝐚𝐥 𝐚 𝐫𝐚𝐮𝐡 𝐡𝐧𝐮 𝐚𝐡 𝐤𝐡𝐢𝐧 𝐏𝐚𝐜𝐢𝐟𝐢𝐜 𝐍𝐨𝐫𝐭𝐡𝐰𝐞𝐬𝐭 𝐥𝐞𝐢 𝐚𝐡 𝐚 𝐯𝐚𝐢 𝐭𝐡𝐢𝐚𝐥 𝐢, 𝐆𝐨𝐥𝐝 𝐑𝐮𝐬𝐡 𝐜𝐡𝐚𝐧 𝐡𝐞 𝐚𝐢 𝐭𝐨𝐧𝐠 𝐧𝐠𝐞𝐥𝐜𝐞𝐥 𝐢, 𝐜𝐮 𝐢𝐧 𝐜𝐮𝐧 𝐦𝐢𝐧 𝐧𝐠𝐞𝐢𝐡 𝐡𝐫𝐚𝐦 𝐚 𝐡𝐮𝐧 𝐢 𝐭𝐡𝐨𝐤. 𝐑𝐢𝐚𝐧 𝐚 𝐡𝐮𝐧 𝐝𝐢𝐫𝐡 – 𝐡𝐨𝐭𝐞𝐥𝐬, 𝐫𝐢𝐚𝐡𝐧𝐚𝐤 𝐢𝐧𝐧, 𝐫𝐚𝐰𝐥𝐝𝐚𝐰𝐫, 𝐚 𝐛𝐢𝐤𝐢𝐧 𝐬𝐮𝐢 𝐜𝐡𝐮𝐚𝐡𝐧𝐚𝐤 𝐤𝐡𝐮𝐚 𝐤𝐨 𝐚𝐡 𝐚 𝐭𝐮𝐚𝐡 𝐡𝐧𝐚.\n𝐒𝐮𝐢𝐜𝐚𝐰𝐡 𝐫𝐢𝐚𝐧 𝐧𝐢𝐡 𝐡𝐢𝐧 𝐦𝐢𝐧𝐮𝐧𝐠 𝐚 𝐬𝐞𝐫𝐬𝐢𝐚𝐦 𝐥𝐨, 𝐩𝐡𝐚𝐢𝐬𝐚 𝐭𝐮 𝐧𝐢𝐡 𝐦𝐢𝐧𝐮𝐧𝐠 𝐚 𝐬𝐞𝐫𝐬𝐢𝐚𝐦 𝐭𝐢 𝐤𝐡𝐚 𝐩𝐞𝐦 𝐤𝐡𝐨 𝐥𝐚𝐤𝐢𝐧 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐡𝐢 𝐚 𝐟𝐚𝐤 𝐟𝐢𝐦. 𝐇𝐥𝐚𝐰𝐡𝐡𝐥𝐚𝐧𝐠 𝐩𝐚𝐰𝐥 𝐮𝐦𝐧𝐚𝐤 𝐢𝐧𝐧 𝐚 𝐝𝐢𝐫𝐡 𝐥𝐞 𝐝𝐢𝐫𝐡 𝐥𝐨 𝐛𝐞𝐥𝐭𝐞 𝐟𝐢𝐚𝐧𝐠 𝐢𝐧 𝐚𝐧 𝐭𝐡𝐞𝐢 𝐥𝐨. 𝟏𝟗𝟎𝟎 𝐝𝐞𝐭𝐤𝐚 𝐢𝐧 𝐤𝐡𝐚𝐧 𝐜𝐮𝐧 𝐚 𝐡𝐮𝐧𝐠 𝐫𝐮𝐦 𝐜𝐚𝐧𝐠 𝐢, 𝐧𝐢𝐩𝐢 𝐚 𝐭𝐡𝐢, 𝐀𝐦𝐞𝐫𝐢𝐜𝐚𝐧 𝐜𝐢𝐭𝐢𝐳𝐞𝐧 𝐳𝐨𝐧𝐠 𝐚 𝐡𝐮𝐧 𝐬𝐢. 𝐀 𝐧𝐮𝐩𝐢 𝐄𝐥𝐢𝐳𝐚𝐛𝐞𝐭𝐡 𝐂𝐡𝐫𝐢𝐬𝐭 𝐓𝐫𝐮𝐦𝐩 𝐛𝐞𝐥𝐭𝐞 𝐧𝐢𝐡 𝐜𝐮𝐧 𝐔𝐒 𝐡𝐢 𝐚 𝐜𝐡𝐚𝐧𝐜𝐡𝐮𝐧𝐠 𝐤𝐡𝐮𝐚𝐬𝐚𝐤𝐧𝐚𝐤 𝐡𝐦𝐮𝐧 𝐥𝐞 𝐫𝐚𝐦 𝐚𝐡 𝐚 𝐫𝐮𝐚𝐭 𝐤𝐡𝐨 𝐡𝐫𝐢𝐦 𝐥𝐨. 𝟏𝟗𝟎𝟒 𝐚𝐧 𝐜𝐡𝐮𝐧𝐠𝐤𝐡𝐚𝐫 𝐢𝐧 𝐆𝐞𝐫𝐦𝐚𝐧𝐲 𝐥𝐞𝐢 𝐚𝐡 𝐚𝐧 𝐤𝐢𝐫 𝐭𝐚𝐤𝐭𝐚𝐤 𝐭𝐡𝐚𝐧. 𝐊𝐡𝐮𝐚𝐦𝐢 𝐡𝐧𝐚 𝐧𝐢𝐡 𝐜𝐮𝐧 𝐭𝐡𝐚𝐧𝐮𝐚𝐦 𝐭𝐞𝐢𝐧 𝐚𝐧 𝐫𝐚𝐤 𝐜𝐨𝐡𝐥𝐚𝐧 𝐡𝐧𝐚 𝐤𝐨 𝐧𝐚𝐢𝐧, 𝐫𝐚𝐧𝐠𝐬𝐚𝐧𝐠 𝐜𝐨𝐳𝐚𝐡 𝐦𝐢𝐧𝐮𝐧𝐠 𝐡𝐧𝐚 𝐧𝐢𝐡 𝐜𝐮𝐧 𝐚𝐧 𝐜𝐨𝐡𝐥𝐚𝐧 𝐥𝐞𝐦 𝐡𝐧𝐚 𝐥𝐨. 𝐓𝐥𝐞𝐢𝐫𝐚𝐰𝐥 𝐚 𝐬𝐢 𝐥𝐢𝐨 𝐚𝐡 𝐫𝐚𝐥𝐤𝐚𝐩 𝐭𝐥𝐚 𝐥𝐨 𝐢𝐧 𝐚 𝐫𝐚𝐦𝐝𝐚𝐧𝐠 𝐚𝐡 𝐚 𝐳𝐚𝐦 𝐜𝐚𝐚𝐡, 𝐆𝐞𝐫𝐦𝐚𝐧𝐲 𝐢𝐧 𝐭𝐡𝐚𝐰𝐥 𝐝𝐢𝐧𝐠𝐢𝐧 𝐧𝐚𝐰𝐥 𝐚𝐧 𝐜𝐡𝐮𝐚𝐡.\n𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐧𝐢𝐡 𝐜𝐮𝐧 𝐚 𝐟𝐚𝐧𝐮𝐭𝐞 𝐥𝐞 𝐩𝐮𝐦𝐥𝐚𝐰𝐧𝐠𝐥𝐨 𝐢𝐧 𝐚 𝐮𝐦𝐦𝐢 𝐚 𝐧𝐮𝐩𝐢 𝐜𝐮 𝐍𝐞𝐰 𝐘𝐨𝐫𝐤 𝐥𝐞𝐢 𝐚𝐡 𝐜𝐮𝐧 𝐚 𝐤𝐢𝐫𝐩𝐢 𝐭𝐡𝐚𝐧 𝐡𝐧𝐚 𝐢, 𝐆𝐞𝐫𝐦𝐚𝐧 𝐩𝐚𝐰𝐥 𝐚𝐧 𝐭𝐚𝐦𝐧𝐚𝐤 𝐒𝐨𝐮𝐭𝐡 𝐁𝐫𝐨𝐧𝐱 𝐥𝐞𝐢 𝐚𝐡 𝐜𝐮𝐧 𝐤𝐡𝐮𝐚 𝐚𝐧 𝐬𝐚. 𝐓𝐡𝐥𝐚 𝐭𝐥𝐚𝐰𝐦𝐩𝐚𝐥 𝐚 𝐫𝐚𝐮𝐡 𝐚𝐡 𝐄𝐥𝐢𝐳𝐚𝐛𝐞𝐭𝐡 𝐧𝐢𝐡 𝐜𝐮𝐧 𝐅𝐫𝐞𝐝𝐫𝐢𝐜𝐡 𝐂𝐡𝐫𝐢𝐬𝐭 𝐓𝐫𝐮𝐦𝐩 𝐚 𝐡𝐮𝐧 𝐧𝐠𝐞𝐢𝐡. 𝐀𝐧𝐢𝐡 𝐡𝐢 𝐏𝐫𝐞𝐬𝐢𝐝𝐞𝐧𝐭 𝐓𝐫𝐮𝐦𝐩 𝐢 𝐡𝐫𝐢𝐧𝐠𝐭𝐮 𝐚 𝐩𝐚 𝐜𝐮 𝐚 𝐬𝐢. 𝐅𝐫𝐢𝐞𝐝𝐫𝐢𝐜𝐡 𝐓𝐫𝐮𝐦𝐩 𝐜𝐮 𝟏𝟗𝟏𝟖 𝐚𝐡 𝐤𝐮𝐦 𝟒𝟗 𝐭𝐞 𝐥𝐚𝐰𝐧𝐠 𝐚 𝐬𝐢 𝐚𝐡 𝐚 𝐭𝐡𝐢. 𝐀 𝐭𝐡𝐢𝐡 𝐢𝐧 𝐤𝐮𝐦 𝟑𝟎 𝐚 𝐫𝐚𝐮𝐡 𝐡𝐧𝐮 𝐚𝐡 𝐔𝐒 𝐏𝐫𝐞𝐬𝐢𝐝𝐞𝐧𝐭 𝐚 𝐬𝐢𝐦𝐢 𝐚 𝐭𝐮𝐩𝐚 𝐓𝐫𝐮𝐦𝐩 𝐡𝐢 𝐚 𝐡𝐮𝐧 𝐜𝐡𝐮𝐚𝐤. Credit: Chelsea Bawi\nVideo timi ah hin rak hmet law a video zoh khawh a si.


Lai Paih Zoh a Nuam Chin Lengmang Cang Lai – Salai Kawltu\nLai Paih Zoh a Nuam Chin Lengmang Cang Lai\nLai paih zong zoh a nuam chin lengmang ko lai. WPC nih paih kong phung thar an van langhtermi hi a tha kho tak tak. Lai paih ah a chambau mi tete an van remh i atu ahcun fair bak in Lai paih zoh khawh a si cang lai. Zoh a nuam chin lengmang ko lai. Paih hi kan nunphung he aa pehtlaiimi a si caah kan sunghsak awk bak a si.\nWorld Paih Championship nih an zulhphung an van langhtermi cu a tha ngai. Ruahnak van chuah ve tuah. A tha na ti maw?\nHrambunhnak hmun: Indianapolis, Indiana, USA. Established: November 24, 2017\nWORLD PAIH CHAMPIONSHIP PAIH-ZULHPHUNG\nZatlang Paih Zulhphung\nKan Laipaih phung ning tein Marbuan in kan tho lai.\nZatlang Paih cu Zuamcawh paih ah aa tellomi poh paih khawh a si lai.\nMinutes panga chung ah an i tei lai.\nKan Lai Paih ah tei kan timi cu voi hnih tei ah tei a si.\nMinute pathum tiang ah an i tei lo ahcun minute pahnih chung taangkomh in paih a si lai.\nTaangkomh tikah an khuk aa tawng lai, an taang aa tawng lai, cun an lu ding tein an chiah lai.\nTaangkomh paih tikah paihtlaangtlatu nih a chim ning tein an zulh duhlo ahcun ralrinnak (warning) a pek lai. Ralrinnak cu paihtlaangtlatu nih voikhatnak le voihnihnak a pek lai i a ngaih hlei lo ahcun sungh a pek lai.\nMinute panga chung i an i tei lo ahcun voikhat a teimi nih teinak a hmuh lai.\nZatlang paihnak ah aa paimi pakhat nih tei le teilo kong ah voikhat lawng halnak nawl a ngei lai.\nAn i paih lio i sungh tih ah a kutsih a thalh ahcun khattelei pa nih a duhning poh in cawi in tenghnak nawl a ngei lai.\nTovawr cheh in pakhat pa nih a laak tikah a tawcor vawlei a tongh ko zong ah rem tein a hei tengh khawh ahcun a latu nih a tei lai. Sihmanhsehlaw, a laak i rem tein a tengh khawhlo i a latu pa tawcor vawlei a tongh ahcun amah a latu pa a sung lai.\nPaih bual chung ah a buai-baimi cu kan paih zulhphung ning tein paihbual in chuah a si lai.\nRit-hai bu in aho hmanh paih khawh a si lai lo.\nCaan khiahmi a dih tiang i voikhat hmanh an i tei lo ah siseh, voikhat veve lawng an i tei ah siseh, an i tluk ahcun tam deuh a la tu nih teinak a hmuh lai.\nA paimi pakhatkhat an si ah, paih zohmi pakhatkhat an si ah khawndennak a ton sual ahcun anmah tein tuanvo an i laa lai.\nTamdeuh a laatu nih a tei lai timi cu:\nTeinak ding ca taktak ah a cawi i a tlukpi hrimhrim mi a si lai. Tlaangtlatu bu nih an i laak zat cu an rel lai i biakhiahnak an tuah lai. Paih lio ah ti din khawh a si lai lo.\nLaipaih i tei kan timi cu:\nA thal-ka-dak in a tla lai.\nA tuk-bu-khor in a tla lai.\nA tawcor in a tla lai.\nA hnulei liang (a pai) in a tla lai.\nA thut thuhmun in a tlaak zongah tei a si lai.\nZuamcawh Paih Zulhphung (Middle Weigh le Heavy Weigh)\nAngki lo in an i pai lai.\nZuamcawh Paih ah min aa pe cangmi cu Zatlaang paih ah aa tel lai lo.\nMinutes pali chung ah an i tei lai.\nMinute pali tiang ah an i tei lo ahcun minute pathum chung taangkomh in paih a si lai.\nKan Lai Paih ah tei kan timi cu voihnih tei ah tei a si.\nTaangkomh paih tikah paihtlaangtlatu nih a chim ning tein an zulh duhlo ahcun ralrinnak (warning) a pek lai. Ralrinnak cu paihtlaangtlatu nih voikhatnak le voihnihnak a pek lai i a ngaih hlei lo ahcun kan paih zulhphung ning tein chuah a si lai.\nMinute pasarih chung i an i tei lo ahcun voikhat a teimi nih teinak a hmuh lai.\nZuamcawh paihnak ah aa paimi pakhat nih tei le teilo kong ah voikhat caah $100 in voi hnih tiang lawng halnak nawl a ngei lai.\nTei le teilo kong biahalnak a fian khawhnak hnga video slow-motion zoh piak an si lai.\nA buaibia mi cu paih tlangtla nih chuahnak nawl a ngeih lai.\nTeinak ding ca taktak ah a cawi i a tlukpi hrimhrim mi a si lai.\nTlaangtlatu bu nih an i laak zat cu an rel lai i biakhiahnak an tuah lai.\nPaih lio ah ti din khawh a si lai lo.\nChampionship ah champion aa cuhmi hna cu minutes pahra chung an i pai lai i an i tei lo ahcun minute panga chung ttaangkomh in an i pai lai.\nHi World Paih Championship Paih-zulhphung hi April 14, 2019 ni ah Chin Christian Church ah tuahmi Committee le Khuanu-Khuapa komh in fehtermi zulhphung\nSource: World Paih Championship\n← Rung Lian Ceu le Canada Lai Pa Thawng kongkau ah Mipi nih an Ruahnak an van langhter Cang\nKhiangawi, Thailand minta pa ‘LUCK’ khawh ning hi →


Third World Country Americaram Phan Khomi Pawl Nih Vom An Uar. – Chin 11 News\nVoikhat FB ka van kau ah, an icommentmi ka hmuh. “Third World Country timi US hna a phanmi nih hin kan president cu soi ve hlah uh,” ti si. Cun, pakhat nih a von (keimah) ka hneuh nawn. Adang pakhat lebang a zual.\nAizelaw, “Third World Country” an va phan le pei an pharesidanh an soi ngam lo hi, ka ti. “Third World Country” ah cun ram uktu tam deuh cu soi phung si reeng lo cu awh. Thong tlaknak si cuh! “Third World Country” timi biafang hi hman ti lo ding an rak tinak sau ngai cang. Naite liamcia Kawlram bantuk, kan rak ṭhancho lo pinah, ruruhranghrang pawl uknak ram deuh paoh “Vawlei Pathumnak Ram” ti in neek deuhnak phun khin an rak hman.\nUSA cu vawlei pakhatnak ram a si ahcun, Kawlram cu “Vawlei Pathumnak Ram” a rak si hnga. Cu biafang cu mifim ding timi scholar pawl hrim nihcun nan hmang ti lai lo ti in fakpi in an rak au. Nihin ni i “Third World Country” ti biafang na hman rih ahcun, “Racism” ah an in ruah khawh. Adang “Third Country” timi biafang a um. Nain, hi biafang hi cu scholar pawl hman tukmi cu si leem lo. Mipi zaran hman ngaimi biafang zong si lo.\nRalzaam, ramzaam timi refugee pawl caah hmanmi biafang a si. Mipa/minu pakhat amah chuahkehnak ram chungah a nuhrin covo an buarpiak ruangah ramdang ah a zaam. An ram in a hmasa bik a va phanhnak ram siloah a vaa idor chungnak ram khi “Second Country” tiah ichingchiah olnak ah an hman. Ralzaam caah cun, kan chuahkehnak ram cu kan “First Country” a si hnga. Kan zaam i ram pakhat kan va phan. Cu kan phanhnak ram cu “Second Country” ti a si.\nLaipa Kawlram in Malaysia ah a kal. Malaysia ah refugee a sok. Ai dor chungnak Malaysia cu “Second Country” a si. Second Country nih dotla minung i an cohlan khawh hna lo caah ram pical pawl nih an char hna. US nih ralzaam a char hna caah, Malaysia Laipa cu US a phan. A rak chuahkehnak in a ram thumnak a va phanh a si. Cucaah, US cu a caah a pathumnak a phanhnak ram tinak “Third Country” ti in a olnak in an ichingchiah.\nUS lawng cu “Third Country” si lo. Norway, Australia, Japan, Korea, Canada tbk pawl zong ralzaam pawl nih ram thumnak an va phanhnak ram an si. “Third Country” timi biafang cu refugee he ai pehtlaimi biafang si caah mi zaran nih an hmang tuk lo. A theih zong an thei tuk lo.\nLaimi belte Refugee kan tam caah kan theih ngai. “Third World Country” a si lo. “Third Country” ti a si. Na va phan cang i na phanhnak ram kha na caah Third Country a rak si. Nain, refugee na sinak dirhmun kong lawngah cucu na chim lai. “Third World Country” na ti ahcun, na rak chuahkehnak Kawlram an rak pekning a si. Cucu nihin ni ah cun hman phung si ti lo.\n“Third World” le “Third Country” zeidah aa dan zong theih le hngalh ve lo ahcun an mawh ve lo. Vom uartu tete ka zoh tik hna ah, cucu hmanh a thei huaha lo an tam. Ca kan rel cio, English kan thiam cio ti phun in an um nain, “technical terms” a thei huaha lo an tam.\nMah ruangah si pah. A hruhnak zong khi capo an ruah lai cu. Vunrang lak hmanh ah pei, vawlei pum le per hmanh a thei huaha lo an tam tuk tiah. Vom nih “vawlei cu a per” ti sehlaw, “vawlei a per” an ti dih lai. “Covid-19 zawtnak damhnak caah raifanh-sii ṭha bik” a von ti ahcun, “Third World Country” i a taang rihmi pawl lak i an mifim cem nih Laiholh in a von leh lai i, “ilunghmuih tak in raifanh-sii” cu an din ko lai tiah US Lai mino hruaitu thiamsang pakhat nih a rak ka chimh.\nNgaih hna chia pah!


THAWNGTTHA TAKTAK A SI. AMBASSADOR LE SPECIAL ENVOY TIMI HI AN I KHAT LO – The Chinlung Post\nTHAWNGTTHA TAKTAK A SI. AMBASSADOR LE SPECIAL ENVOY TIMI HI AN I KHAT LO\nMarch 2, 2021 admin Knowledge 0\nTechnical tein cun, Ambassador le special envoy timi hi an ikhat lo. Aa dangmi an si. Aa khat in a hmangmi media cu an um lengmang ko. A tak ahcun, Ambassador hi a ngan deuh i, special envoy hi a fa deuh. Ambassador cu Head of State, ram pakhat i hruaitu/ president/ Prime Minister a aiawh, Head of State dirhmun in ram dang or UN ah a va ummi khi an si. Special Envoy hi ram pakhat/ organization pakhat aiawh/representative cu an si ve i, an dirhmun/ status cu “messenger” khan hi an si.\nDr Sasa cu CRPH nih UN ah special envoy in an thlah. UN ah CRPH a aiawh lai tinak a si. A aiawh ning ding cu,”messenger” dirhmun in a si hnga. New York UN ah Myanmar Ambassador Kyaw Moe Tun kha Min Aung Hlaing, Cozah thar aiawh in bia a chim te men lai tiah Vawleipi nih an zoh lio ah, ruah lopi in, NLD Cozah thar, CRPH in a von chim tikah “Good News” taktak a si.\nRalkap nih kan phuah an ti colh nain UN nihcun, Myanmar ram ambassador dirhmun in a um rih ko tiah an chim cang. Cucaah, Min Aung Hlaing nih amah aiawhtu ah a thar a von thlah dingmi hi UN nih cohlang lo khawh an si cang. Zeicatiah, MAH Cozah, State Administration Council hi, UN hrim nih an recognize lomi a si.\nUN ah Myanmar Ambassador Kyaw Moe Tun nih CRPH a von dirhkamhmi hi, CRPH nih special envoy ah an von thlah mi Dr Sasa caah thawngpang ttha taktak a si tiah ka ruah. Dr Sasa caah riantuan a fawi deuh chin chin lai. CRPH ca hrim ah UN ah hmun an ngei cia bantuk ah a cang fawn. Cucaah, Kawlram caah good news aa chap chin lengmang ko. Catialtu: Zasang Cinzah.\nUS Ummi Caah Thawngttha: $7000 Funeral Expenses Reimbursement Program. A thei ciami nan um ko lai nain a thei lomi caah siaherhnak he kan hrawmh chinmi hna a si. Covid-19 he a pehtlaimi zawtnak ruangah athi mi hna chung nih an dihmi phaisa chung in $7000 ngah khawhnak program a si. Mah program cu Federal Emergency Management Agency [ FIMA ] nih an tlaih chimi program a si.\nMah bawmhnak a ngah khomi hna cu income a tlawmmi hna low income family pawl nih hngah khawhmi a si. Cucaah nan chungkhat a thimi an um ahcun FIMA website ah information tlamtling deuh in hlathlai hnu ah sawk ding a si lai. A thei lomi caah share chin te ulaw. Credit: Salai Lai Ram Thang\nCOVID RUANGAH A NUNNAK ALIAMMI HNA NIH 7000 HMUH KHAWHNAK\nDAWTMI CCU SIANGHNGAKCHIA HNA CAAH THAWNGTHANHNAK


Breaking News: Tu Nai Bak Ah Lu Min An Tlaih Taktak Cang, A Nupi Tap Ning Cu Zaangfah Tuk A Si – The Cherry Par\nBreaking News: Tu Nai Bak Ah Lu Min An Tlaih Taktak Cang, A Nupi Tap Ning Cu Zaangfah Tuk A Si\nMinta Lu Min Cu tuzan, zantim ah Ralkap le police nih an tlai taktak cang, tiah amah Lu Min facebook timeline ah a nupi nih a live mi hmuh a si. Kawlram chung zungthiam nak lei he minthang pakhat a simi Lu Min cu February 21, 2021 zan suimilam 1:00am hrawng ah ralkap le police pawl nih an rak rat hnawh i, an tlaihnak kong cu a nupi nih live an thlahnak facebook timeline ah hmuh khawh a si. Minta Lu Min te inn hi tha tein gate zong an hrenmi le a fek ngaingai mi a si ko nain, gate cu anmah nih an boh hnu ah an luh hnawh i, an tlaih hi a si, tiah live an thlah ning in theih a si.\nTuzan Lu Min Nupi a tap ning cu zaangfah tuk a si. A pasal Lu Min an tlaih lio ah nan kalpi kho lo, tiah a ti peng hna nain an duh lo. Cun, khoika nan kal pi lai tiah a hal len hna zongah an chim duh hlei lo i, nan kalpi ahcun keizong nih kan zulh ve hna lai, tha tein nan kalpi nak ding a hmunhma ka chimh uh, tiah a ti len hna zongah zeihmanh ah an relpiak lo. Lu Min an tlaih hnu le an kalpi hnu ah a nupi nih live a thlahmi zong tikah ngaih a chia tuk hringhran. Mifir le damiah bang zantim ah thilri fir in Kawlram minta pakhat tiang an fir cu lungrawh bak an si ko.\nMin Aung Hlaing hruaimi ralkap uknak hi caan sau a kal rih ahcun Kawlram chung mipi hruaitu le minthang deuh paohpaoh cu an fir dih sual hna lai, thinphang a si cang. Chun ah minthang deuh pawl le sandahpiahtu hruaitu pawl cu an tlaih ngam hna lo i, zantim ah an fir in an fir peng mi hrimhrim hi fit an nung tuk cang. Kawlram chung minthang minta le mintamin tiang tlaih ding ah nawl a chuahmi uknak hrimhrim cu tihnung tuk dirhmun kan phan chin lengmang cang ko. Kan Kawlram pi cu a mui chin tuahmah cang ko lai.\n← US Nih Hriamnam In Luh Hnawh Ding Cu A Fawi Lo\nCNF/A pawl zeidah an tuah, khuaika dah an um tiah a au tawnmi pawl, CNF/A an holh ve cang mi nan theih dih cang →


2Siangpahrang 24 (2 Kings 24)\n1Amah chan ah cun Babilon siangpahrang Nebukhadnezzar kha a hung i Jehoiakim cu kum thum chung a sal ah a cang; sihmanhsehlaw aa let i a doh. *24:1: Jer 25:1-38; Dan 1:1-2 2Cun Bawipa nih a sal profet hna in a rak chimmi bia ning khan, Bawipa nih Khaldi mibu hna le Siria mibu hna le Moab mibu hna le Ammon mibu hna kha a thlahhnawh hna i Judah hrawh awkah khan a thlah hna. 3-4Manasseh nih a tuahmi vialte ruangah le a sual lomi thisen a chuahmi ruangah, Bawipa nawl in hi thil cu Judah mi cungah, annih kha a mithmuh phak lo i ṭhial awkah, a tlung hrimhrim ko; zeitintiah Jerusalem khua kha a sual lomi thi in a khahter i Bawipa nih a ngaithiam duh lo. 5Jehoiakim tuahsernak a tang rihmi hna le a tuahmi vialte cu, Judah Siangpahrang hna Chanrelnak Cauk chungah an i ṭial lo mei? 6Cuticun Jehoiakim cu a pupa hna sinah a it i a fapa Jehoiachin kha amah hmun ah khan a hung bawi. 7Izipt siangpahrang cu a ram chungin a chuak ti lo, zeicahtiah Babilon siangpahrang nih Izipt siangpahrang ta a simi vialte Izipt tivate thawk in Zufrates tiva tiang, a lak dih.\nJehoiachin le Bawi Hna Kha Babilon Ah An Kalpi Hna\n8Jehoiachin cu siangpahrang a can tikah kum hleiriat a si i Jerusalem in thla thum a bawi. A nu min cu Nehushta a si, amah cu Jerusalem khuami Elnathan fanu a si. 9A pa nih a rak tuahning te khan amah nih Bawipa mithmuh i thil ṭhalo kha a tuah ve.\n10Khi caan ah khan Babilon siangpahrang Nebukhadnezzar sal hna cu an hung i Jerusalem khua kha an dum. 11Cun a sal hna nih an kulh lioah khan, Babilon siangpahrang Nebukhadnezzar cu Jerusalem khua ah khan a hung; 12cun Judah siangpahrang Jehoiachin cu, a nu he, a sinum hna he, a bawi hna he, a siangpahrang inn bawi hna he khan Babilon siangpahrang sinah cun a vaa pe. A bawi kum riatnak kum ah khan Babilon siangpahrang nih cun sal ah a tlaih i *24:12: Jer 22:24-30; 24:1-10; 29:1-2 13 Bawipa nih a rak chimchung bang khan, Bawipa inn chung ro thil vialte le siangpahrang inn chung ro thil vialte kha a lak hna i Israel siangpahrang Solomon nih a rak sermi sui umkheng, Bawipa biakinn i a ummi vialte kha a khuai dih cikcek hna. 14Jerusalem mi vialte le bawi vialte le ralṭha le miṭhawng vialte, tlaihmi thong hra, cun zungthiam le soser vialte cu a kalpi dih hna; ram chung i sifak bikmi hna dah ti lo cu ahohmanh an tang lo. 15Cun Jehoiachin cu Babilon ah a kalpi; siangpahrang i a nu, siangpahrang i a nupi hna, a bawi hna le ram chung santlai bikmi hna cu Jerusalem in Babilon ah sal ah a hruai hna. *24:15: Eze 17:12 16Cun Babilon siangpahrang nih cun ralṭhami vialte, thong sarih, cun zungthiam le soser, thong khat, an dihlak in a ṭhawng i ral atu kho dingmi kha Babilon ah sal ah a kalpi hna. 17Cun Babilon siangpahrang nih cun Jehoiachin i a pacheu Mattaniah kha amah hmun ah khan siangpahrang ah a chiah i a min cu Zedekiah ah a thlen. *24:17: Jer 37:1; Eze 17:13\n(2Cha 36.11-16; Jer 52.1-3)\n18Zedekiah cu bawi hram aa thawk ah kum kul le kum khat a si i Jerusalem in kum hleikhat a bawi. A nu min cu Hamutal a si, amah cu Libnah khuami Jeremiah fanu a si. *24:18: Jer 27:1-22; 28:1-17 19Jehoiakim nih a tuah ningte khan Bawipa mithmuh i ṭhat lonak kha a tuah. 20Hi thil Jerusalem le Judah i a tlun cu Bawipa a thin a hun tuk caah khan a si, a donghnak ah cun a sinin a hlonh ko hna. *24:20: Eze 17:15\n(Jer 39.1-7; 57.3-11)\nCun Zedekiah nih Babilon siangpahrang a doh.


Yaw Kee caah thawngtha tuk mi, MMID Season 4 top 4 in a tla mi Yaw Kee cu khua mi dihlak in dirkam an nih tim cang – Thechinlungnews\nYaw Kee caah thawngtha tuk mi, MMID Season 4 top 4 in a tla mi Yaw Kee cu khua mi dihlak in dirkam an nih tim cang\nMMID Season 4 top 4 in a tla mi, mi tha le mi fel tuk mi Yaw Kee caah thawngpang tha tuk mi a si, mah bantuk in Yaw Kee hi dirpi asi ah cun Wild Card in a ra tthan te lai tiah zum a si. Yaw Kee hi a hram thawk in a dawng tiang a hlasak ning le kar a hlan ning zoh ah cun a tlak bik tiah mi tampi nih an ti caah Kalay-kabaw ah um mi kan chin unau vialte nih dirpi an nih tim cang.\nTan Khun Kyaw hi amak bakmi, hlasak thiam aw tha tak tak a si. Nain mee tlawmtuk a hmuh ruangah a tlak kha a si. Tuzan ah Yaw Kee atla than ve. Amah zong athiambak mi, top 5 tiang aphan khomi a si. Anmah hna pahnih lakah pakhat cu tha tein auh khawh a si cang. Chinmi nih kan itinh ko ah cun auh than khawhnak lam tampi a ong ko. Amahbelte caan rikhiahmi chungah auh an si lai. Mah hna pahnih lakah mizei deuh hi dah auh than dingin na duh deuh, aho hi dah rak kir than sehlaw ti na duh deuh …\nHika zawn teah ruahnak pakhat a ummi cu, kanmah Chinmi cu miphun tlawmte kan si hna. Miphun atlawmtukmi chungin tutan ah minung 4 bak Idol zuamnak ah an um tikah lungkhan in mee kan pe kho hna lo. Kan mee aa then thek ngai ngai. Atu cu minung 2 lawng an tang cang i, mah a tangmi 2 ah hin Chinmi kan mee aa fun deuh ngai cang lai zumh a si.\nCuti i kan mee aa fun khawh ah cun Esther le Benjamin hna pahnih hi top 3 ah an tling kho cang. Top 3 an phanh ah cun WINNER le RUNNER an si kho cang ti a fiang. Kan mee aa then thek dih ah cun miphun dang nih mee in fawi tein an kan tei than khawhmi a si. Cu caah mah ka zawn te ah hin lungfim tein khua kan ruah a hau. Ruat setmat buin khua kan khan a hau ko lai.\nBe the first to comment on "Yaw Kee caah thawngtha tuk mi, MMID Season 4 top 4 in a tla mi Yaw Kee cu khua mi dihlak in dirkam an nih tim cang"


Tulio US ah an buaipi taktakmi gay actor Jussie Somllett luatnak, Obama huham ai tel an ti | Salai Lungthli Tum\nTulio US ah an buaipi taktakmi gay actor Jussie Somllett luatnak, Obama huham ai tel an ti\nPosted on March 27, 2019 by Salai Lungthli Tum in USA // 0 Comments\nEmpire timi movie ah actor a tuan i minthang ngai a simi Jussie Smollett cu zohchia tuk in a lih caah police nih an tlaih, kum tampi thong a tla rua lai an ti nain ruah lo piin an luatter diam ko.\nJussie nih Chicago police sin ah lihbia a chim hlei ah a dik lomi bia a ser caah sualnak phun 16 in taza an cuaimi a si. Bia ceih piak hna sehlaw kum tam nawn thong a tla hnga.\nBia an ceih piak hlan ah sihni nawlngeitu hna nih Jussie a sualnak vialte hloh piak dih, ruah lo ngai in an luatter diam ko. Mizapi an khuaruah a har. Chicago police cu an lungrawk hringhran.\nJussie a sualnak vialte hloh piak dih ding a tawlreltu bik hi Obama nupi a riantuantu nu Tina Tchen a si tiah an ruah. Tina Tchen le Jussie a chungkhar nih sihni lutlai an ton, cu hnu ah a sualnak vialte cu an hloh dih a si tiah an phuan.\nThil sining fiang tein an theih hnu ah police nih lih chim pa Jussie cu an tlaih colh, bia ceih piak in thong thlak ding a si nain sihni nawlngeitu nih ruah lo piin an luatter hi a si. BBC\nNASA thawngthanhnak: Hmaikum thawk in vancung ah tourist kal khawh si cang lai


UPC Nih An I Tleihmi Doctrine Pakhat: “Jesuh Hi Pathian A si Timi Bible Chungah Catlangtling Tein A Um maw?” – Lai Holh News\nUPC Nih An I Tleihmi Doctrine Pakhat: “Jesuh Hi Pathian A si Timi Bible Chungah Catlangtling Tein A Um maw?”\nBy ronaldaung on January 13, 2018\nVawlei cung Khrihfabu hi biaknak doctrine ruangah fakngai in a tu tiang ah an buai peng I an I el peng rih. Jesuh khrih a voihninak a rat hlan poh cu biaknak ruangah biael le kan nih zumhning hi a hman ti cu a dong hlei lai loh a ruang cu satan nih minung hi Pathian biatak theih a kan senh lo caah a si.\nKhrihfabu tampi an doctrine ruangah pakhat le pakhat an I do i, nan nih zumhning hi Bible he aikalh tiin an chim cio. Cu lak ah Oneness Pentecostal le Trinity hi kan I el ve. Oneness pawl nih Trinity a zummi pawl hi Bible ah (Trinity) timi biafang a um lomi nan zumh tiah kan ti hna. Vawlei cung khrihfabu tampi zong nih Oneness cu “ Cult” tiah kan ti ve hoi hna. Cult ti cu hawi zumh loning in Bible duh poh in a merh I, a zummi ti khi a hei sawh duh. Cult kan ti hnanak aruang cu um rih ko seh.\nUPC cio cio zong nih hin kan zumning hi kan chim cio nain kan chimh mi (or) kan zumhning aa khat dih ve lo, Baptist zong kan si ve tthiam ko. Tahchunhnak ah cheukhat pawl nih kan zumhning ahcun, Tipil innak thawng hin van kai khawhnak a si tiah kan zumh. Cun holhtheih lo hna hi van a kai dingmi hmel chunnak ah kan rel. Kan zumhmi le Bible chim duhmi hi a hmanmi, Pathian chim duhmi kan theih khawhnak ding ah cun kan zumhning hrambunh in Bible Study tuah lo bak ah a tha. Thla camnak he Gensis in Biathlam tiang rel I biatak kawl a herh, minung fimnak in pathian bia a sullam theih khawh a si lo.\nUPC doctrine pakhat nih ai tleih bak I a phi a hmuh khawh lomi cu; Trinity timi biafang hi Bible ah a um loh an ti bantuk tein Jesuh hi Pathian a si ti mi hi Bible chung ah catlang (sentence) tling an hmu kho ve loh. Tahchunnak Jesuh a ttap, Jesuh cu tukhaal ttha a si ti tbk cu catlang tling tein a um. Asinain Jesuh hi Pathian a si ti cu catlang tling tein a um loh.\nTrinity pawl nih zeiruangah dah (Trinity ) an zumh ti si ah cun Bible chung ah plural form in Pathian nih ai langh tawn. Pathian pathum an zumh tinak si lo. Pathian Pakhat kha phunthum in ai langh (Pa, Fapa, Thiang Tlarau) tiin hmuh khawh a si. Pa hi fapa a si lo i Fapa zong hi Pa a si lo bantuk in Thlarau zong hi Pa (or) Fapa si ve lo. Cu cu kan biak Pathian khuaruah harmi a sinak le a sermi minung nih a si ning kan theih khawh lomi cu a si. A sermi minung men nih maw Jesuh lawng hi Pathian a si tiin Bible leng ah na ruahnak telh chih lai cih. Phunthum In ai langmi (Pa, Fapa le Thiang Thlarau) a min cu Pathian (God) a si. Phunthum in ai langh ning . E.g 1, Jesuh nih Kapa a ti. 2, keimah ka kal lo ah cun Bawmtu kha nan ngei la loh a ti. Cu Bawmtu a timi cu Thiang Thlarau kha a si. 3, Minung kan serhna u sih (let us make man) NKJV. Chim duhmi cu Pathian Pakhat a simi hi phun thum in ai langh i, rian tuan ah an i bawm leng mang.\nFapa Jesuh hi Pathian a si timi biafang hi Bible chung ah Catlang tling in a um maw? Umhlah! A um na ti ah cun na Bible ai dan bia a si lo le nalih a si la. Asinain fapa Jesuh hi pathian a sinak ca tlangtling in I ttial hmanh hlah sehlaw Pathian a sinak cu hmun tampi ah a um. Pathian Jesuh) nih Pathian ka hrim hrim ko e ti cu a chim len zong a haul loh a thil tuahmi le a rian ttuan ning in, Bible chungah Pathian a sinak theih kawh a si. Laimi bantuk in ai phawr hlawmi a si lo!\nFapa Jesuh Pathian hi Bible zohnak in Pathian a sinak kantheih khawhnak cu Jesuh nih “ Khua ruahhar lungre thei in um hlah u, Pathian kha zum u law keimah zong ka zum ve u”(John 14:1). Cu nih a langter duhmi cu Kapa hi pathian a si zumh uh cun kei mah fapa zong hi Pathian ka si a ti a langhter. Jesuh hi Pathian a si timi cantlang tling tein kan hmuh lonain Bible nih Jesuh Pathian a sinak an langhter.\nCu caah Pathian nih theihter a kan sianh i Bible chung ah a ummi hi zumhna sihlaw, pathian nih a theih a kan senh rih lomi hi theih i tim hlah u sih! Simple tein Bible chung i Pathian bia cohlang law na tlau lailoh.\nNote: Pathianbia nih kan zumhning ruag ah fahnak, ning zahnak le thin hunnak tbk a kan pekmi hi biatak kawl duhnak thazaang ah i ser hna sih.


Nungak le Tlangval / Nupi le Pasal karlak Ah Dawtnak Umti Loin Rawhnak Apanh Cuahmah Cang Timi Theih Khawhnak Thil phun 7 Abiapi Taktak Rak Rel Ve Hrimhrim – Chin World News Evening\nNungak le Tlangval / Nupi le Pasal karlak Ah Dawtnak Umti Loin Rawhnak Apanh Cuahmah Cang Timi Theih Khawhnak Thil phun 7 Abiapi Taktak Rak Rel Ve Hrimhrim\nMarch 3, 2020 Salai Van Theihtlei\n1. Nawl ngeihnak le chungkhar zulh ding mi lei ah kar hlan kawh tilo in, zei chim le rel poah ah siknak le buainak , biafak le holh tthalo nih hmunhma alak i, deihnak a um khawh tilo ahcun Pehtlaihnak arawk mi asi ti alang. Sik le buainak nih hmun hma alak dih i, bia nem le holh dawh aum tilo ahcun rawhnak apanh ti afiang ko.\n2. Dawtu nupi/pasal /nungak le tlangval he hmunkhat ah um ti nak in , Hawikom sawhsawh sin ah hna ngamnak , deihnak le lomhnak aum deuh tiah na thinlung aum ahcun arauh hlan ah buainak aum lai. Nuamhnak cu na dawtbik mi sin ah na hmuh awk asi. Na thinlung ah hna ngamnak pe kho tu ah na ruah khawh ti lo caah na caah suallam angei lo. Hmundang ah kal in hawikom sin thutdir kha na duh deuh ahcun na chung khar ah naa nuam kho tilo ti alang..cu nihcun rawhnak achuah ter.\n3. Na dawtbik asi mi na nungak le na tlangval (nupi/pasal ) caah cun sui le ngun nak in man sung deuh ka si tiah na ruat i, adawhbik mi zong ka si ko tiah na ruah tawn mi kha, na ruah khawh tilo ahcun na thinlung ah hmun hma angei tilo mi minung sawhsawh ah na ruah lai. Nangmah lila zong ka darling caah dawhnak ka ngei tilo timi na ruat lai..cucu rawhnak thlaici aasem cang ti nak asi. Na mit ah aadawh bik mi na nungak le na tlangval kha a muichia bik ah na hmuh ahcun suallam angei tilo.\n4. Hmunkhat ah ihtti zong huam tilo , inn khan dang ah mah lawng ih / nupi le pasal tha thawhnak le huamnak thinlung zong um lo, thinhun le aipuan zungzal nak ruah. Cutik ah Mah lawng um hi caan tha/siarem bik bantuk ah ruahnak lungthin na ngeih ahcun arawk colh ding mi chungkhar na si cang.\n5. Inn ah nupi/pasal (chungkhar) sin ah caan hman nak in, lengchuah i dawr ah vak le zudawr , nuamhnak kal hiar nak le hmun dangdang ah caan hman lawng te duhnak thinlung na ngeih ahcun arawk colh ding mi asi.. Chuahnak hmun na kawl mi cu na nupi/pasal sin ah na um zuam tilo caah asi. Cucu apoi ngai cang tinak asi.\n6. Na nupi le na pasal nih atuah mi zei thil hmanh hi na caah attha mi asi tiah cohlan khawh tilo lungthin na ngei maw? Tuahmi kip cung ah sual phawt nak thinlung in lehrulhnak dah na ngeih deuh. Rawl na ei tawn mi zong na duhlo i, athaw tuk in na ei bal mi zong a naam tuk in na ruah mi rawl kong ah soiselnak mit lawng na au ahcun apoi ngai mi asi..Ka nupi/ka pasal nih a ka daw lo, ka chuanmi rawl hmanh ei aduhlo ti in lungthin ah mithli aluang bantuk in na um ahcun apoi tuk cang. Na caah ah zei hmanh aa thawtlo mi cu na nupi/napasal cung ah na lungtlin lo ruang ah a chuak mi asi.\n7. Bawmtu zong ka ngei tilo, Aka bawm kho tu hi kanupi/kapasal an si lo ti bantuk ruahnak na ngeih ahcun rawhnak lei na panh tinak asi. Hmailei zong ah ka darling hi a thleng kho hlei ti lai lo tiah ruahchannak ngeih khawh tilo le lungdongh tuk nak thinlung na ngeih ahcun apoi ngai cang. Zaa rem ruam cang seh tiah lungdong bia chim aum tik ahcun tihnung taktak asi cang.\nBiatlang Kawm: Acunglei thil phun 7 lak hi na tonmi thil ah aa tel bal ve maw? Adihlak in na tuar mi asi maw?asiloah pakhat 1/2 lawng dah na tuar mi asi. Hi bantuk buainak le lungretheihnak he khuasak ko bu zong hin nunchung sivangh in um khawh asi i, i hnekchom in , lungcaan ipek ruang ah nuamhlo bu zong in caan saupi harnak tuar khawh asi. Hi bantuk buainak le harnak thil ruang ah damlonak , zawtfah le damkhawhlo lungzawtnak ( chronic desease ) te hna achuahpi khawh mi asi. Cucaah nangmah nunnak ah rak i tuak ve law, hi thil pa 7 ah pakhat te na sining aum ve sual ahcun iremh nak caan le khuaruah tthan nak càan na ngei rih.. Na remhlo ahcun nanupi le napasal /nungak/tlangval he itthen nak achuak lai tiah an ti. Hi bantuk buainak na ngeih sual ahcun atanglei thil pa 3 sin ah bawmh hal zokzok hna :\n1. Psychologist ( lungthin lei zohtu sibawi)\n2. Ca uk rel ( nuleva dawtnak cauk rel izuam)\n3. Pastor le Biaknak hruaitu ruahnak hal hna.\nCafang palh aum lai..thei thiam te uh. Careltu nan diklak cung ah ka lawm.\nRef: Mariage and Family timi Cauk chung in lakmi asi…( Caan umtik ah Nupi sin ah chim aherh bik mi bia phun 5 le Pasal sin ah chim aherhmi bia phun 5 ) ttial khawh ka zuam than te lai. Credit: Vaurawngpar\nCu Tluk Lainu Muidawh Le Pumrua Ṭhat Le Ṭawk Ṭhat Khawh Cu Dah Gym A kalnak Video Thar Zoh Khawh A Si (Video He)


Lungrualnak hi Ram le Miphun Caah Himnak Hauhruang Ttha – Thechinlungnews\nLungrualnak hi Ram le Miphun Caah Himnak Hauhruang Ttha\nPresident Trump hi Republicans Senators lakah dirpi tu a ngei mi an tha in an i chap chin thluahmah cang. Joe Biden hi President fehternak January Ni 6 ah, President caah joint congress ah pawm/cohlan a rak si sual zawng ah,\nRepublicans Senate Majority an si ah cun, Joe Biden le Kamla Harris nih an duh ning bantuk in zeihmanh an tuah kho hrim hrim lai lo, ti a si ko cang.\nTrump loyalists Ted Cruz & Lindsey Graham nih Joe Biden nih Iran nuclear deal & Paris climate accord, pehtlaihnak tuah than aa timh mi dohkalh ding in ready in an um cang.\nBiden nih campaign a rak tuah lio ah a chim tawn mi Paris climate accord & the Iran nuclear deal, President Trump nih a chuahtak cang mi kha pehtlaih than ding in aa tim.\nRepublicans Sens. Ted Cruz & Lindsey Graham nih Joe Biden nih two-thirds Senate vote a hmuh loh nak ding caah theihtawk chuah in, heh tiah campaign an tuah cang. Ted Cruz nih President Trump sin ah Senate agreements 2 ap ding in a chim chap.\nLindsey Graham nih majority vote ding in timhtuah nak a nei cang. Ted Cruz nih hin President Trump nih Paris Climate Accord le Iran nuclear deal a kal tak mi kha a thangthat ngaingai, a lung a si tuk. President Trump sin ah Senate ah agreements 2 ap ding in a ti mi cu Copy twitter ah a vun langhter colh.\n“‘I urge you now also to remedy the harm done to the balance of powers by submitting the Iran Deal and the Paris Agreement to the to the Senate as treaties,’ Cruz recommended.\n‘Only by so doing will the Senate be able to satisfy its constitutional role to provide advice and consent in the event any future administration attempts to revive these dangerous deals”. Source-RTK\nBe the first to comment on "Lungrualnak hi Ram le Miphun Caah Himnak Hauhruang Ttha"


Nihin thawngpang chia kan thei mi 4. MAH a sual chin lengmang ko\nThawngpang thei mi cu i kah ti lawng te si cang. CDM hmang in teinak hmu cu lam a um ti lo, mipi an tuar tuk cang i, Kawl ralkap le tlangcung mi, hriamtlaih buu i kah caan si cang. CDM an tuah peng.\nNatein an tlawm ngai cang. Kawl ralkap lei nih meithal hmangin an hmuh mi paoh an kah thluamah cang caah a si.\nMah bantuk hi kawl ralkap ziaza a si caah tlangcung mi hriamtlaih bu tampi nih an celh ti lo caah Junta pawl cu heh tiah an kah thluamah ve cang tiah thei a si. Nihin suimilam 7;00pm thawk in public Liberation Army TNLA nih Mogok Township ah heh tiah\nkawl ralkap le TNLA cu an i tuk than tiah thei a si. Source site nih a langter ning ahcun zanlei suimilam 9:30 tiang meithal rih thei ding a um peng. Meithal lawng si lo in bomb zong an hmang chi tiah thei a si. Cred-RTK\nNihin ah kawl ralkap le KIA/TLNA i tuknak ah General Sakolorai (7) Military Officer cu Junta pawl nih meithal in an kah i, a thi tiah source site tampi nih an langter. Crd-Tahan\nNihin ah kawl ralkap nih KIA/KIO pawl an tuk than hna i, mah i tuknak ah kawl ralkap lei nih Jet fighter pahnih an hmang tiah thei a si. Mah Jet Fighter a mawngtu hi China pilot an si tiah thei a si.\nKawl ralkap lei nih Jet fighter an hmang caah KIA/KIO lei a thih mi an tam ngai tiah thei a si. KIA/KIO lei a thih mi hi confirmed tuah khawh a si lo. An zum ning an langter ning ah cun minung 300 leng cu an thih lai tiah zum a si. Credt-RTK\nTamu kahdohnak ah ralkap 18 an thih ruang ah nihin ah thazaang tam taktak in Tamu khualipi cu an rak rat hnawh hna i.\nGrace sizung le Medthodist biakinn zong an luh hnawh i Laimi cheukhat khua an saknak Sandaku sang zong ah ralkap nih kahthlorh in an kah hna tiin media site tampi nih an langter. Crd-The Chin Journal\nBe the first to comment on "Nihin thawngpang chia kan thei mi 4. MAH a sual chin lengmang ko"


Mai Te Nei Nih Kalay Oxygen Cawknak Ding Caah Phaisa A Hlut A Lawmawm Tuk E – Buanchukcho\nJune 19, 2021 admin VIDEO 0\nKalay Oxygen Leinak Ding, China ih um, Zonuam fala Mai Te Nei in. Mmk 200,000 ka hnenah a thawh asi. Pathianin na tuah a țuannak ah hriselnak thawn thlawsuah lo pe hramseh law. Mi tampi bawm theitu dinhmunah lo khaisang hramseh law. Salai BC Cuan\nthawngpang dang relchap : Sayamah An Tlaih i An Tuahto ning Cu Ngeihchia In Zaangfak Tuk A Si Ai E Aw\nTanintharyi Region Myeik Township i sawng sayamah pahnih cu Nay Chi Htwe le Daw Chit Myint Thu cu ralkap kut tangah rian kan tuan duh lo tiin CDM i an luh ruangah ralkap pawl nih cun March 31 ah an tleih hna.\nMyeik khuapi i um mi Cawng sayamah U Nyein Chan Oo zong April thla ah khan an rak tleih. June 13 ah an pathum i konglam cu court ah an buai pi hna i kumthum chung thongtla dingin an cungthu ceih piak an si. Khuachung mi pakhat nih cun dai tein ralkap uknak an duh lonak cu CDM tuahnak in an langh ter ko i cu ruangah cun an tleih hna tiah a ti.\nMyeik Prison thonginn chungah an khumh hna tiah a ti. Tanintharyi Region chungah CDM tuah Cawng saya /mah sianginn chung i riantuan mi minung 7236 zat cu ralkap nih an rian in an phuah hna. Cheukhat hna cu tleih an timh hna caah hmun dangah an zam tiah a chim.\nTanintharyi cawng saya pakhat nih cun ralkap pawl nih hngakchia pawl cu sianginn kai dingin an ti hna nain sianginn tam deuh ah cun CDM an tuah dih hna caah sianginn tam deuh ah cun sianginn an kai kho hna lo. Cheukhat ve hna zong cu sianginn cu an on ko nain hngakchia sianginn kaimi cu mi tlawmte lawng an si ve tiah a ti.\nthawngpang dang : Kawlram COVID)19 Zawtnak in Mi An Thihtuk nak Kong (Tih A Nung Hleice)\nMay thla chungah covid 19 nih kawlram cu a van phak ve ngai cang i a dam lo mi le a thimi zong an um len cang. Ministry of Health and Sports pawl nih zei bantuk zawtnak hrik dah a si tiah an hlat len hna hnuah June 15 zaanah a konglam cu an rak chim khawh. Covid 19 chuak tharmi a si i India’ USA’ France’ Germany ‘ Spain ‘Ireland ‘ Switzerland ‘ ram pawl rak dengtu covid 19 phun cu a rak si ve.\nMyanmar ram dengtu Covid 19 cu Alpha’ Delta’ kappa an si hna i tih nung ngaingai tiah theih a si. MOHS nih an hlat len i a dam lomi minung 11 chungah Alpha ‘Delta’ le Kappa zawtnak cu an hmuh tiah theih a si.A dam lomi pawl an umnak cu Kalaymyo ah pakhat Myeik ah pathum ‘Mandalay ah pali’ Tamu ah pahnih le Yangon ah pakhat tiah dam lomi an hmuh hna.\nAlpha’ Delta ‘ Kappa Covid 19 zawtnak cu i chawnh zong a fawi tuk i a rang zong a rang ngai. A dam lomi chikhat ah a thi colhmi zong an um len. June 15 tiangah Covid 19 zawtnak a ngeimi hi Kawlram chungah 146051 bak rel khawhmi an si i a thi mi hi 3248 an um cang tiah theih a si.\nR.I.P : Tahan Hlasa Thiam Kan I Ngeih Mi J.Malsawmthanga A Nunnak A Liam, A Sak Mi Chungin ‘Phengphekhua A tlai zo ta’ (+Video)


Breaking: Hakha Khuachung Ah COVID-19 Lunghrinh Mizaw Minung Pathum Hmuhchap A Si – Chin 11 News\nBreaking: Hakha Khuachung Ah COVID-19 Lunghrinh Mizaw Minung Pathum Hmuhchap A Si\nChin Ramkulh, Hakha khuapi chung ah COVID-19 lunghring mizaw minung pathum sin in hmuhchap a si tiah thawng kan theih.\nHi kong he pehtlai in Hakha sii-inn uk Dr. Mang Biak Kung nih, “Atu minung pathum hna hi Yangon in a rak tlung mi an si. Hakha an phaak le cangka in Na-ta-la sianginn ah erhkhumh an si. Atu hi Hakha i kan chek hna nak ahcun zawtnak hmuh an si. Zawtnak hmuh an si mi hi Mandalay lei ah kan kuat hna lai i anmah nih Confirm an rak tuah hna lai,” tiah The Hakha Post ah a chim.\nAtu, Hakha i zawtnak hmuh mi minung pathum hna hi Yangon in a rak tlung mi pa pathum an si.\nCun, “Kan nih hi Yangon in a tlungmi kan si. Yangon in kan rak tlun ahhin pa minung pathum nu pali kan si. Nu pali tu hna hi cu Eindwe Hmu zung ah an chiah hnan i an nih cu negative an si. Kan nih zong hi 2020 October 21 in erhkhumh caan ni 21 kan tlin ni a si lai. Atu kan a kan erhkhumhnak i an kan hruaikai ning le tlang an kan tlaak ning hi a tha lo ngai.\nAtu Natala ah kan um ni 6 hnu ah tunai te i zawtnak hmuh mi pahnih kha an rak chiah ve hna. An dam pah lo ca ah rak chia ve hna hlah uh kan ti hna nain, chiahnak a um ti lo ca ah nan tlamtling ning khan um ko uh an kan ti i, an chiah hna. A thaizing zaanlei ah an kan chek i cu hna pahnih sin cun zawtnak hmuh a si. Nizan tih ni ah an kan chek than ve i zawtnak nan ngei ti kha a si ve ko. Asinain, Mandalay lei ah an kuat than lai i a fiang lai,” tiah atu minung pathum chung in min langhter duh lomi pakhat nih The Hakha Post ah a chim.\n2020 October 17 lawng ah Chin Ramkulh chung COVID-19 mizaw thar Falam ah minung 4, lunghrinh mi minung pakhat le Tonzang ah minung 2 hmuhchap an si.\nAtu lunghrinh mizaw minung pathum hna cu Hakha sii-inn ah chiah an si tiah thawng kan theih.


VIDEO: RALBAWI TELH IN RALKAP 30 AN HRIAMNAM HE AA SIN AH AN I FONH – The Chinlung Post\nMay 13, 2021 admin Military 0\nVIDEO ATANG BIK AH ZOH KHAWH ASI.Thawngpang ttha a chuak chin lengmang, Min Aung Hlaing caah cun thawngpang chia a chuak chin lengmang ve, Kawlralkap phu 77 cheu khat hna cu an hriamnam tlamtling he AA hriamtlai sin ah an i zam cang. Ral hmaisuang ah hruaitu a simi ralbawi Aung Tat PaN nih a ralkap minung 30 hna cu an hriamnam tlamtling he AA ralkap sin ah a luhpi hna tiah theih a si.\nမအလ ရဲ့စစ်ကောင်စီစစ်တပ် တပ်မ-(၇၇) တပ်ခွဲတစ်ခွဲလုံးလက်နက်အပြည့်အစုံဖြင့်, AA တပ်မတော်ထံသို့အလင်းဝင်။ စစ်ကြောင်းမှုးဗိုလ်ကြီးအောင်သက်ပိုင် ဦးဆောင်တဲ့စစ်သား ၃၀ ကAAထံ လက်နက်အပြည့်အစုံဖြင့် ဝင်ရောက်ပူးပေါင်းခဲ့ကြောင်းသိရပါတယ်။\nThawngpang dang:Pu Tler ling ruak cu ralkap lei nih hlauh an timh. Ralkap nih Puu Tler Tling cu May ni 9 ah khan lo hmun ah a um lio ah an tlaih an vuak an serhsatnak ah a thi ko nain ralkap lei nih Covid ruang ah a thih asi i a ruak cu mei in khangh asi cang tiah Hakha bui-ha-hmu nih Hakha biaknak lei upa hna le hruaitu pawl hna cu a chimh hna. Sihmenhsehlaw ralkap ta si mi Myanmar Alin newspaper nih cun cuap zawtnak in a thi tiah an thawng an thanh. Pu Tler Tling cu ralkap nih an fak tuk in an vuak caah May ni 10 ah Hakha in Kalay lei ah sii thlop ding in an kal pi lio Chuncung khua an phak ah thih caah Hakha ah an kir pi than tiah a hmumi pawl nih The Chinland post ah thawng an pek.\nA nunnak aliammi Pu Tler Tling cu a lo ah a um peng mi asi. Dalan pawl nih meithal a ngei tiah ralkap sin an report caah ralkap nih a lo ah an va tleih hi asi. A mah tein lo ah dai tein a um peng mi asi. Hakha ah zei a can zong a thei la loh. Meithal zong a ngei loh tiah a chung le nih an chim. An tlaih lio te hrim ah fak tuk in an vuak si la. Cun Pu Tler Ling cu Puan in an tuam I 266 ah an kal pi. Bia an hal zong ah a fah khawhnak chung in an hrem I an check. A thih hnu tu ah zawtnak in a thi tiah lih an chim. Lai phung tein a kan len lo ah cun a fawi la loh tiah tan tak mi inn chungkhar lei nih an chim.\nMay ni 11 ah Hakha mipi hna nih Pu Tler Tling caah thil hman tein a langh khawh nak hnga tiin le leh rul cham ding timi poster pawl tlaih in duhnak an langh ter. Pu Tler Ling an thah caah an liam hrim hrim lai tiin Chinland Defense Force nih ralrin pek nak ca an chuah caah ralkap lei nih Hakha cu security chah tuk in an lak tiah theih asi. CDF nih kah doh ruang ah a tutiang ah ralkap 9 an thi cang I zaan tin ralkap lei nih voi 3 leng tiang bomb an puah leng mang tiah theih asi.\nVideo zoh a duhmi nih hika hi voikhat in hmehpiak law ralkap pawl AA sin an luhnak video zoh khawh asi


Hlasa minthang Myo Gyi Covid-19 zawtnak ngei; David Lah taza an cuai – THE CHINLAND POST\nHlasa minthang Myo Gyi Covid-19 zawtnak ngei; David Lah taza an cuai\nKawlram minthang hlasak thiam Iron Cross (IC) in Myo Gyi cu Evangelist David Lah sin aa pumhnak in Covid-19 zawtnak an chawnh tiah Kawlram cozah nih April 14 zinglei ah thawngthanhnak a tuah.\nMinthang Evangelist David Lah sin ah aa pummi tampi hi Covid-19 an i chawnh caah Rangoon ramthen Covid-19 dohnak le vennak Committee nih David Lah le biak inn Pastor hna telh in minung pali cu April 14 ah taza an cuai colh hna.\nHi Covid-19 karhternak ah tuanvo ngeitu tiah ruahmi David Lah, biakinn Pastor le zung riantuantu pakhat cu Insein palek zung ah le, Nawatrat awkhumhnak in tuanvo ngeitu U Wei Htun cu Mayangone palek zung tiin tazan an cuai hna cu a si.\nKawlram Vice President Henry Van Thio zong a luancia February 9 ah David Lah he tonnak an ngei bal caah Covid-19 i cheknak aa tuah ve lai tiah Kawlram cozah aiawh in chimnak nawl ngeitu Zaw Htay nih a chim.\nRef: 7 Day News, BBC\nPrevious Tuanbia tawi: Judson Siangbawi thih kum 170 a tling\nNext Cozah Thawngthanh; Kawlram COVID-19 Zawtnak A Ngeimi Minung (63)


Cu Nu Tak Cu Dah A Tawpi He : Chungchuak Fa Bak Hi Ti Lawmmam I Vuak Cu Dah A Thah Lo Lawng (+Video) – FIAKFAIROCK\nCu Nu Tak Cu Dah A Tawpi He : Chungchuak Fa Bak Hi Ti Lawmmam I Vuak Cu Dah A Thah Lo Lawng (+Video)\nMinung tthenkhat kan sual ning hi khuaruahhar a si ko. Zum lo tu le zumtu an si cu theih a si lo nain, zumtu le zum lo tu kan va si zong ah a zei kan van si poh ah kan chungchuak bak a si ko mi ah mah tluk tluk in zeisual nak hmanh a thei rih lo mi le a ngei rih lo mi hna hi ti taitai in vuak cu a luan taktak si.\nA zohtu vialte nan thin a hung dih ko lai tiah zumhnak a um, hun lo awk a ttha hrimhrim loh. an mah zong hi laimi phun muisam cu an keng pah ko nain mizei an si cu theih a si loh, a van thlah tu zoh tik ah kan laimi cu an si loh.\nA tanglei ah a fapa a vuak nak video hi rak zoh hmanh.\nThawngpang dang rel chap >>>>\nVancung ah a ummi International Space Station(ISS) ah hmaikum thawk cun khual tourist zong kan kalter cang hna lai tiah NASA nih thawng an thanh.\nISS ah khual tlawn a duhmi hna cu nawlngeitu sin ah special in training an kai hmasa a hau. Kum khat ah khual tlawnnak voi 2 an tuah lai. Kum khat ah voi 2 lawng asi caah minung tam tuk an kalpi kho hna lai lo tinak a si.\nTourist in a kalmi hna cu ISS ah ni 30 an um lai i an rak tum than lai. ISS ah a kalpitu space vanlawng cu US sermi a si lai, ramdang ta a si lai lo.\nISS hi cozah phaisa in a nungmi a si, nain US cozah nih private company kuttang ah chiah an duh. Atu khualtlawnnak tawlrel ding ah SpaceX le Boeing tuanvo an pek hna.\nNASA nih International Space Station hi tutiang ah sipuazi tuahnak ah an hmang bal rih lo, nain atu cu phaisa hmuhnak ding lam an hon ve cang tinak a si.


Pu HC Ral Hnin Le Col. Pu Solomon Thangding Nih Hibantukin Bia An Chimmi Hi An Mawh Bak Lo – Chin World News Evening\nPu HC Ral Hnin; NLD Cozah Nih Chin Miphun Ni Ah Sakaptu CNF An Kan Hrelh. Chin Miphun Ni kong ah NLD cozah thar a kaimi nih sakaptu CNA/F (Chin National Army/Front) an hrelh hna tiah Thantlang CNF Liaison Office zung in kan theih. Hi kong he pehtlai in Thantlang CNF Liaison office zung tuanvo ngeitu lutlai Pu HC Ral Hnin pehtlaihnak kan tuah tikah atu bantuk in a kan leh.\n“Chin National Day tiah phungningte in kan tuah than khawhnak cu CNF le cozah chawnhbiaknak le kahngol hnatlaknak biahren tuahmi ruang ah a si. Cuti biahren kan tuah kum ah Hakha, CND ah Dr. Lian Hmun Sakhong cu biacah chimnak caan an pek colh. A hmaikum, Mindat zong ah Pu Zing Cung biacah chimnak caan an pek colh. USDP cozah chan ahcun felfaite in thutdirnak kong an kan tawlrel lawng si lo in biachimnak le caanhmannak zong kan ngei kho. A ruang cu sakaptu kan sinak kha fiangte in an hngalh. Asinain, NLD cozah thar a kai hnu cun, a min men te khin an kan sawm i thutdirnak kong zeihmanh an kan tawlrelpiak lo.\nNikum Falam ah tuahmi President U Htin Kyaw a rat tan zong CNF kan pu bik PU Zing Cung hoihna cu biachimnak caanpek cu chim hlah, thutnak hmanh khi a kiken te ah thutter. Tukum Hakha ah atu bantuk dirhmun kan phan hoi. Tukum Chin Miphun Ni tlam a tlinnak ding tawlreltu committee ah Dr. Lian Hmung Sakhong hi tabapadih ah an telh i kei hi tlangtlaknak lei committee ah a min men te in an kan telh. Asinain, nihin tiang meeting voikhat hmanh an kan au lo. Fiangko in ka chim ahcun Chin Miphun Ni kong ah sakaptu CNA/F hi NLD cozah nih an kan hrelh. USDP cozah nihcun an kan hrelh bal lo, cu pin ah biachimnak caan an kan pek peng” tiah a biapeh ah a chimchih.\nCNF in Defense and Security Secretary Col. Pu Solomon Thangding nih, “Tutan Hakha ah tuahdigmi Chin Miphun Ni ah i tel ding in cozah lei in an kan sawm hrimhrim ka thei lo. Miphun dothlennak a tuahtu CNA/F felfaite in an kan sawm lo le caan kan pek lomi hi cu a poi hringhran ko” tiah The Chinland Post ah a chim. Chin Miphun Ni tiah phungningte in kan tuah khawhnak cu nawlngeitu cozah le CNF hnatlak biakhiahmi ruang ah a si. A luancia 2012 May thla ah union level in CNF le cozah chawnhbiaknak an ngeih lio ah February 20 cu Chin National Day ah tuah ding in biakhiahnak an rak tuah. The Chinland Post\nNote: Hihi 2019 ah The Chinland Post nih aṭialmi a si i atulio CNF Chin Miphun Ni tuahnak kongah kal an i timh lonak kongkau he a pehtlaimi a si caah kan vun post ṭhannak hi a si.\nThechinlandpost: CNF kongah atulio thawngpang rel khawh a si.


CHRO Le PACE Thithruainak In Titoih Puai Ah Cozah Riantuantu Hramhram In Laam Terlo Ding In Ca An Pek – THE CHINLAND POST\nCHRO Le PACE Thithruainak In Titoih Puai Ah Cozah Riantuantu Hramhram In Laam Terlo Ding In Ca An Pek\nThe Chinland Post| 2018 April 3| Chin miphun nuhrin covo humhim le kilvennak ah riantuanmi Chin Human Rights Organization (CHRO) le thimnak ngiathlaitu phu simi People’s Alliance for Credible Elections (PACE) thithruainak in cozah nih riantuantu hna Kawl titioh puai ah hramhram in laamter lo ding ah ca an pek tiah kan theih.\nChin ramkulh cozah sin ca an pekmi ah, an duhmi thil pali an langhter tiah theih a si.\n“Chin ramkulh cozah nih miphun le biaknak in thleidannak um lo tein riantuanmi cozah phu a sinak theihpi bu in, Chin ramkulh khualipi ah tuah dingmi Kawl titoih puai ah cozah riantuanmi cheukhat nih anmah lungtlinnak tello in, laamter an sinak an langhtermi cung ah ca kan peknak a si” tiah tuanvo ngeitu nih the Chinland Post ah an chim.\nAtu bantukin, CHRO le PACE thithruainak in an tuahmi duhnak an langhtermi ah pumpak in siseh, a phu in siseh, minung 30 tluk nih min an thut hnu ah cozah sin ah an pek hi a si.\nChin ramkulh cozah sin i an pekmi ah, Kawlram cozah le ILO nih hnatlaknak ngeihmi ahohmanh hramhram in an duhlomi tuahter lo ding timi cherhchan in, tutan Chin ramkulh khualipi Hakha ah tuah dingmi Kawl titoih puai ah hramhram in cozah riantuantu rian nan fial hnanak lo ding mizapi aiawh in theihternak kan rak in tuah hna. Cun, cozah riantuantu hramhram in nan laamter hna lo nak ding zong a thar in nawl kan in duh hna i, nan ruah than ding zong kan in nawl fawn hna tiah cozah sin ca an pekmi ah an langhter.\nHi kong he pehtlai in, Cozah sin capeknak ah aa telmi pakhat nih, “Hluttaw speaker siseh, Minister a ummi vialte pumpak in kan ton hna i, kan pek dih hna. Kawl titoih puai ah, cozah riantuantu laamter an sinak kong he pehtlai in, an ruahnak kan hal hna tikah, anmah pumpak an sinak in kan duhmi a si lo an ti dih. Minister pakhat le bang nih cun, ‘Kei kaa tel lo, khah!’ tiah a kan ti. Khuaruahhar a simi cu zei ko dah an tihmi a um hnga tiah The Chinland Post ah a chim.\nChin ramkulh cozah nih kum fatin ramkulh khualipi Hakha ah Kawl titioh puai hi cozah hruainak in an tuah i hramhram in cozah riantuantu an laamter theo hna. Hramhram laamternak kong he pehlai in, Cozah tonnak ah aa telmi pakhat nih, “cozah kan ton hna lio ah an kan lehmi cu hramhram in kan laamter hna lo. Amah duhte in an laammi a si. Hramhram in fial zong an silo tiah a kan ti. Asinain, cozah zungpi ah zung riantuan lo in an laamtermi hna kan va ton tik hna ah, hramhram in nan laam lai ti cu an kan ti taktak lo. Nain, nan laam a hau. Kanmah nih kan tuahmi a si i, nan laam lo ahcun, a poi lai tiah kan Bawile nih an kan ti ahcun, zeitindah an bia kan al ngam rua hnga ti a kan leh” tiah the Chinland Post ah a chim.\nThe Chinland Post nih, Kawl titoih puai ah laam ding in laam a cawng liomi pakaht kan pehtlaih tikah, nan laam hrimhrim lai, nan laam lo cun nan rian kan in phuah hna lai timi cu an chim taktak lo. Nain, kan Bawile nih laam a herh an kan timi an bia kan al hna ahcun, hmailei kan caah thanchonak a um lai lo. Kan lam a pit lai timi kan phan caah a si ko. Laam cu kan duh naisai lo, a huam zong kan huam lo. Duh cukmak in a laammi ka si lo. Kan hmailei caah kan ruah ruang ah kan i hnekmi a si ko tiah” a chim.+++\nPrevious U Zo Khai Thawng; Mei A Rawhnak Kan Hmuh Hlan Chung Paoh Ma-ha-dat-aa Line Mei A Mit Lai\nNext Tikir Khua Ah Japan Cherry Kung 1000 An Cin Chap Than Lai


SAC ralkap nih Rihkhawdar ramri gate an lak lioah an tlaihmi CNDF hriamtlai 2 an ruak an hmuh – THE CHINLAND POST\nSAC ralkap nih Rihkhawdar ramri gate an lak lioah an tlaihmi CNDF hriamtlai 2 an ruak an hmuh\nThe Chinland Post | 2022 April 19 – Chin ramkulh, Falam peng, Rihkhawdar khua rami hlei pawng CNDF sakhaan cu March 26 zinglei ah SAC nih an lak. Cu lioah tlaih a tongmi CNDF hriamtlai 2 an ruak cu April 18 ah khuami hna nih an hmuh ṭhan tiah theih a si.\nMarch 26 kahdohnak ah rawl a chuangmi CNDF hriamtlai 2 cu SAC ralkap nih an tlaih hna i cu ni ṭhiamṭhiam ah meithal in an kah hna.\nApril 17 ah dum ngeitu pakhat nih a dumchung a zoh lio ah a rim nam mi a theih ruangah a kawl i a dum pawngah vawlei an ponmi a hmuh. Dum ngeitu pa nih Rihkhawdar khuanu khuapa thawng a thanh hna hnu April 18 zinglei ah vawlei ponmi cu an cawh ṭhan i an ruak cu an umnak khua ah an kuat i ṭha tein an vui ṭhan hna.\nAn ruak an chuah ṭhan lio a um vemi pakhat nih “Pe hnih hrawng a thukmi khor chungah phum an si. An mui cu i chinchiah awk ṭha lo tiang a rawk dih cang. Pakhat cu a sam a sau ruangah an mah an si kha kan fehter khawh hna . SAC nih an tlaih i a luat ṭhanmi 2 cu kahdohnak a chuah zing ah tlangcung in meithal thawng voihnih a thang. Ramlak ah an kalpi hna i khor an cawhter hna hnu ah an kahmi hna a si men lai” tiah Zalen ah a chim.\nCNDF hriamtlai 2 an ruak cu Rihkhawdar khua No.2 sang thlaanhmun pawngah hmuh a si. Thah a tongmi pakhat hi kum 24 a si i fa a pawi liomi a nupi a kaltak. A dang pakhat hi kum 30 hrawng a si, nu le pa a ngeih ti lo caah a chungkhat sin ah a ummi a si tiah theih a si.\nPrevious Matupi ah Commander nawlngaih lo ruang ah Captain pakhat thong an thlak\nNext Yoma tlang ah nithum chung kahdohnak a chuak, SAC ralkap 20 an thi, hriam tampi chuh khawh a si


Hi Hngak Chia Pa 3 Zeitin Dah An Um Lai I Zeitin Dah Khau An Saklai Ti Ruah Ah Hin Thinlung Nih Celh Hrim Lo E – Chintanbo\nKawl ralhrang nih an tlaih mi nu fa hna cu PDF ralkap nan bawmh hna tiah kawl ralhrang nih meithal in an kah hnu ah a f Hi bantuk thil a cang nak a ruang bik cu, Yangon, Alon township ah PDF pawl a bawmh tawn hna ti ruangah meithal in an kah i, a fapa Than Bon Wiyan kum 3 mi tiang an tlaih hi asi.\nHi bantuk thil a cang nak a ruang bik cu, Yangon, Alon township ah PDF pawl a bawmh tawn hna ti ruangah meithal in an kah i, a fapa Than Bon Wiyan kum 3 mi tiang an tlaih hi asi.\nAn dirhmun a thei fiang tu hna nih an chim ning ahcun, Than Bon Wiyan le a nu cu an, dirhmun a ttha lo ngai ngai tiah an chim, hi hna nu fa hna, ca ah hin SAC Uico rualkut in, harsatnak an tonnak hnga lo thlacam zongin bawm ve cio hna u si.\nApril ni 5 ah khan Alon township Sinmin sang, Settwei lampi kam ah um mi BC Nursery School ah misual ralkap mi 20 hrawng an lut i kum 3 nghakchia pate cu an va tlaih tiah theih a si.\nHringtu a nu cu ralhrang nih dimdawrh nak nei bak lo in an velh i, an nufa dirhmun cu a derthawng ngai ngai tiah theih a si. Tu tiang ah hin an nufa in khaw zeidah an um timi cu theih khawh a si lo.\nHi hna nu fa hna hi, SAC Ralhrang, misual hna sin in, harsat nak an ton nak hnga lo ca ah,Kan umnak hmun cio in hi hna nufa caah hin thlacam nak in bawm hna u sih! Ralhrang kut in nung dam te i an chuah khawh tthan nak lai thlacam bawmh an herh taktak lio caan a si. Kum tling cung hmanh ah zaangfahnak nei bak in a cawlcang mi ralhrang pawl cu huat an tlai kho tuk.\nRelchap, Martha Htoo Wah i chungkhar hna sin in ngaihchiatnak thawng pakhat a chuak, a hnubik ahcun hringtu an nu nih hi vawleicung harsatnak in a chuah taak cang hna. Pasal le um loin fapa pahnih le fanu pakhat a cawmken hna i zohchunh awk a tlak tukmi nu a si. Amah hi mizawn a ruat tukmi nu a si i a tthawng tukmi le mi caah thazaang a chuah kho zungzaltu a si.\nMartha Htoo Wah hringtu a pa nih hin a luanciami kum 8 ah khan a rak thih taak cang hna, cu chung vialte cu an nu nih hin ho van hai lo tein a zohkhenh a tthit hruai hna. Martha hringtu a nu hi thangtthat zong a tong taktakmi a si, Martha Htoo Wah cu hlasami ngakchia a si caah Korea ram hna ahcun theihhngaltu tampi zong an ngei. Anmah zong hi South Korea ah khua a sami an si. Pathian a ttihmi zong an si. Cancer zawtnak in a nunnak a liam tiah theih a si.\nKan Lai hlasakthiam, Kawlram mipi zong nih theihhngalhmi Jenevy Sui zong nih a sian lonak capar tawite a rak ttial “Rest in Heaven Nunu, kan rak i ton kha nizaan bantuk ti awk a lo, Bawipa kutnem ah i dai tein i din ko kun law. A tuan tuk rih ko nain Pathian remruat cu theihthiam khawh a si fawn loh teh. Caan caankhat ah cun kan biak kan Pa inn ah kan i tong tthan te lai mu” tiah sian lonak zong a ttial.


US voi2nak $1200 bawmhnak kong Thawngpang fiang!. – Kawltu Team\nUS voi2nak $1200 bawmhnak kong Thawngpang fiang!.\nOctober 2, 2020 Pu Tawn Mang\nNote: Stimulus Check $1200 kong Atu tiang ah Thawngpang fiang mi cu Capital Hill ah US Cozah bawmhnak kong ceihhmainak an ngei Tlawmpal ah Thawngpang fiang cikcek an vun thanh tthan lai. Kap hnih lungtlinnak an ngeih khawh ahcun a rauh hlan ah cozah bawmhnak Minung pakhat $1200 pek ding kha pek colh khawh asi lai tiah an chim!\nStimulus Check $1200\nNizan chun ah House Speaker Nancy Pelosi le White house Treasury Secretary Mnuchin cu Capital hill ah US cozah bawmhnak kong ceihhmainak an ngei. Tuchun I kap hnih lungtlinnak an ngeih khawh ahcun a rauh hlan ah cozah bawmhnak minung pakhat $1200 kha pek colh khawh a si lai tiah an chim.\nCredit: SALAI LAIRAMTHANG (WRITER)\nThawngpang Dang Relchap!\nJoe Biden Buainak Pahnih kan vun langhter lai. Buaibai nak nih a kaltak bal lomi a lo!\nCandace Owens Nih Joe Biden Lichim A Puh\nJoe Biden nih US buainak a chuahpi tu cu White Supremacists an si tiah Debate ah President Trump a puhmi cu Conservative Minak minthang Candance Owens nih lih lawngte a si tiah a chim. US I buainak, dawr bauh le inn khangh viale a chuahnak cu BLM le Antifa ruangah an si ko tiah a chim. US mipi nih hodah buainak a chuahpi tu ti an hngalh dih. BLM le Antifa an si. Zeiruangah moderator nih Joe Biden nih BLM le Antifa hi sual na phaw hna lai maw tiah a hal ve ding a si tiah a chim.\nJoe Biden le Kellyanne Conway Buainak\nZahan zan debate ah Joe Biden nih President Trump councilor a rak tuanmi, Kellyanne Conway cu lihchim a puh caah Kellyanne Conway nih Joe Biden cu fak ngai in sual a phawt. Joe Biden nih nizan debate ah a chim chihmi cu, US I buainak le iruuknak a chuahmi hi cu Trump ruangah a si tiah Kellyanne Conway nih a chim tiah a puh. Kellyanne Conway nih Joe Biden cu mi lichim” the Democratic candidate “lied, “don’t sniff my hair” tiah a ti.\n← CNLD Thazaang Peknak Hla Van Siang Par Nih A Sakmi Cu A Mak Law Law (Video Thar).\nAn Nupa Bak IN An Positive Ko Cang. →


Pu Phun Thang USA A Tlau A Chungkhar Lungrethei Vansang In An Um – Chin World News Evening\nMitlau kan kawl(Bomhhalnak). Indy um Chin mi unau hna Pu Phun Thang Laitlang a khua (Ramthlo)hi Indianapolis ah March thla dih (Lock down) a thawk ka ah khan Midland,TX in a ral i thial. 625 W Souhtpost Rd 46217 um mi a nau le Inn ah ai thum i June thla 25 Thursday ni in khan Inn ah a tin ti lo (a mah hi zu ding ngai mi a si). Kan lungrethei ngai cang i a hmu mi nan um sual ah cun a tang phone no ah hin kan thanh hram te uh tiah zangfah kan in nawl ko hna. a tlau mi pa a hmanthlak zong a rang ah ka rak post chih. Cung Lian Thang, 317-997-4064\nThawngdang rak rel chih: Tulio Facebook ah hmunhma a lai ngaimi cu Surbung vanlawng bual kong a si. Lai party ttanhmi pawl nih Lai party nih an chim ruangah an tuahmi a si an ti, USDP ttanhmi cheukhat nih USDP palai hna nih an rak chim ruangah an tuahmi a si an ti. NLD ttanhmi zong nih NLD palai hna nih an chim ruangah an tuahmi a si an ti ve.\nLaimi hi credit pek kan rak uarning a lang ngaingai. Surbung vanlawngbual cu mirangchan zongah an rak i zuam ko lai, Ne Win chan, Ralkap chan le Thein Sein chan tiang zong in an rak I zua ko lai. Chin party zong nih an I zuam I, USDP party zong nih an I zuam ve ko lai. Asinain a tuanchuah khotu taktak cu NLD cozah an si ko. Cu hmanh ah Vice President Henry Van Thio union cabinet meting tuah lio ah rak um hlah sehlaw tuan ah na lim kho lai lo. Caan saupi a rau rih lai. Mi zeipaoh nih I timhtuah le chunmang cu manh cio a si ko. Asinain tuanchuah le rian lim hi a biapi bikmi a si. Cu party ee, kha party ee, cu bu ee, kha bu ee an ti ding a si lo, credit pek tlak cu pek ding a si ko. Salai Lairamthang


NLD BIACHIM LE THANHNAK TUAH CU LUNG AHMUITUK HRINGHRAN – The Chinlung Post\nNLD BIACHIM LE THANHNAK TUAH CU LUNG AHMUITUK HRINGHRAN\nDecember 13, 2020 admin Kawlram 0\nNLD lei nih fiang ngaingai in thawngthanhnak an tuah cang. Ralkap lei zong nih chawnhbiak an duh asi ahcun chawnhbiaknak ngeih dingin timhcia peng kan si tiah an chim. Nizan ah NLD Party aiawh in chimnak nawl angeimi Dr Miu Nguent nih thanhnak atuah. Atimi cu Tlangcung party hna he remnak a um khawhnak dingah hruaitu minung pathum thim an si cang.\nTlangcung party hna he chawnhbiaknak ngei dingah hruaitu minung pathum kan thim hna i, Cu hna cu Dr Aung Moe Ngiu le Daw Nan Khin Htwei Myin le U In Htung Khan Naw hna an si. Anmah pathum rianttuannak hoih in Tlangcung party hna he chimrelttinak kan ngei lai. Rianrang in an rian hi an ttuan colh zong ruahchannak kan ngei tiah a chim.\nNizan ah NLD Central EC Meeting cu Naypidaw ah tuah asi i, hi meeting an tuah dih ah atu bantuk in thawngzamhtu hna sin ah a chim hi asi. Tutan ah rian khinhmi minung pathum hna le Tlangcung party hna cu tonnak an ngei lai i, Tlangcung party hna nih an duhning le an ruahning an chimmi vialte hna kha thatein an ngeihpiak hna lai i, ruahning le duhning aikhat ahcun hnatlaknak an tuah lai.\nCu kong cu NLD Central EC Meeting ah chimreltthan asi lai i, fehterternak tuah asi lai tiah a pek chih. Tutan ah hibantuk in khuakhan lairelnak asinak aruang bik cu tulio cozah dirhmun sersiam khawhnak ding nak in hmailei caan Union ram dirhnak dingah kan zapi duhthimnak phunglam dirh asi khawhnak caah tuahmi asi. Cun ralkap zong nih chawnhbiak akan duh asi ahcun i chawnh dingin timhcia kan si peng ko.\nHi zawn ah Abiapi mi kan ram harsatnak ngan bik mi ramchung tukdohnak a deih khawhnak ding le kan ram democracy federal system taktak a chuah khawhnak ding ah hithil vialte hna hi biapi ah chiah ahcun zeibantuk paoh chimreltti khawh lonak ding a um lo tiah a chim chih.State le Central karlak ah pakhat khat halnak aum asi ahcun thil sining thatein kan i ruah lai i, remnak kan tuah lai tiah alanghter.


4D In Taang-10 A Awng Mi Sifak Nute Kha Phyo Phyo Htwe Nih Bawmhnak A Pek – Chin 11 News\n4D In Taang-10 A Awng Mi Sifak Nute Kha Phyo Phyo Htwe Nih Bawmhnak A Pek\nPosted By: Chin News August 16, 2020\nTulio ah Kawlram chung i mintami tampi hna le minthang tampi hna nakin a hun lar deuh mi le mipi nih uar bak mi cu model Phyo Phyo Htwe hi a si.\nPhyo Phyo Htwe hi a mui cu a dawh tuk lemlo nain a nunzia le a lungput a that tuk ruang ah mipi nih an uar khun nak zong hi a si. Mi sifak le harsa hna cung ah dawtnak lungthin taktak a ngei i a si khawh chung in bawmhnak zong a pek lengmang hna. Pitar putar hna le sifak rethei hna cung ah dawtnak lungthin a ngeih mi hrim nih hin mipi lungthin chung ah hmunhma a ngeih ter tuk caah nihin ah cun Kawlram chung ah Kyaw Ngia minthang bik zong a hun si cang.\nTuchun ah khan Phyo Phyo Htwe nih cun 4D in taang-10 a awng ve ko nain sifah tu ruang ah Collage kainak ding ah lungrethei ngai in a um mi Mah Moe Moe cu sianginn pekthan nak ding ah tiin tangka le ei-din ding bawmhnak zong a va pek than.\nMah Moe Moe hi kan hnu deuh te kha cu Kawl media ah a hun lar ngai ve mi a si, a ruang cu 4D in taang-10 a awng i lunglawmh nak in akhat, asinain collage kai nak ding ah lungrethei ngai in a um, an chungkhar ah zingzan ei-din ding an harsat pinah nihin an i hlawhfa mi thaizing ah a ei cawp ve mi an si.\nCu ruang ah collage kai nak ding kong a ruah lunrethei ngai in a rak um nak zong a si.


A Fiangput Ko Hih. Dr. Sasa Bialehnak – Chin World News Evening\nDr. Sasa Bialehnak (Apeh) Biatangdanh. Dr Sasa hi Chin miphun chung ah cathiam kan ngeihchun pakhat a si. NGO a dirh mi zong in kan miphun caah thilṭha tampi a kan tuahpiak caah lunglawmh awk ngaingai a si. Asinain ruahlopi (ruah lo taktak) in party ramkhel ah a lut. Chin State NLD Committee upa a ṭuan. Cu hnu ah party kong, miphun kong le hriamtlai kong tiang in tampi a chim. A bik in kan party (CNLD) soiselnak tampi a chim. Party minung (politician) a si cang caah thimnak ramkhel (electoral politics) caan ah a chim phung cu a si ko. Zalong tein a kan soiselmi cung ah zalong tein lehnak le fianternak kan hun tuah ve. Hmuhning le policy i dannak fianternak sawhsawh a si i pumpak hnorsuannak le dohdalnak pakhat hmanh aa tel lo ti mi kha biatang danh cia kan duh.\n“NCA lampi cu zapi i tel khawh a si lo—Tlangcung hriamtlai pawl le Cozah le Ralkap nih an thim mi hna lawng i tel khawh a si” tiah a chim. Ram pumpi remdaihnak (Union Peace Conference – 21st Century Panglong) ah a kai ding mi hi NCA section 22 (a) ning in lungthu thu 4 in ser a si. Cu ah cun ramkhel party pawl kha lungthu thu (1) in kan i tel ve. Phun dang in chim ahcun MP a ngei mi ramkhel party pawl poh cu sawm chom mi si lo in inntek (stakeholders’ composition) kan si ve. Cu lawng si lo in 21st Century Panglong civui tawlreltu phu (UPDJC) hmanh ah kan i tel ve. Cucaah a palh cikcek mi a si.\n“Rampi(pyitaungsu) cozah a ser khotu sin ah kan um(luh) a herh” tiah a chim. Hi bantuk “a teitu ding ah ruah mi leikap poh ṭanh” ramkhel hi cu policy le party ah dirhmun fekfuan a ngei lo mi, meikhu-cuan, ṭhutdan bawh, tender bawh pawl le bawi tluanh duh ah an chim tawn mi bia a si. Democracy thimnak ah cun party pakhat lawng nih tei peng phung a si lo caah cu bantuk dirhmun ngei lo mi pawl cu thing-ai kua, kua khat hnu kua khat an i thial lengmang lai tinak a si (teinak a hmu ding mi lei ah). Party ramkhel ah aa thlak lo mi sipuazi tuahmi pawl le NGO asiloah biaknak le cozah rianṭuanmi pawl nihcun ‘teinak a hmu mi poh kan cozah’ ti mi policy i tlaih kha a poi lo i theihthiam khawh an si. Asinain ramkhel ah a lutmi pakhat nih a teitu leikap poh ṭanh policy i tlaih cu palak bantuk a zuangzam mi ramkhel a si.\n“Practical a si lomi amyothayi (miphun-ramkhel) le ngah taktak lo ding mi zoh in ṭah len nak cun, nihin ah tuah i nihin ah hmuh khawh ding mi hi kan tuah awk a si. Kum nga chung ah aa tuah kho ding mi, kum nga chung ah tuah khawh ding kha ruah ding a si.” tiah a ti.\nKannih party cu thimnak voi khat ca men le cozah term khat ca men ah ram kan khel lo— kan target a si lo. Cucu kan miphun covo ngah ṭhannak le kan miphun damnak taktak kan duh caah a si. A voi khat nganfah damnak caah paracetamol lawng din peng kha kan duh ti lo. Rawl kheng khat ruah ah Isau bang fa upa sinak zuar kan duh lo. Cucaah ramkhel upadi le uknak (political system) thlenremh nakding kha hmaithlak mi rian ah kan chiahnak a si.\nKan party nih policy manifesto hi dal 22 le caang 160 kan ngei. Cu ahcun Dr Sasa nih a aupi peng mi Fimcawnnak le Ngandamnak policy zong cu fekfuan tein kan telh. Mizapi nih vote an kan pek i teinak kan hmuh ko ahcun ziah kan tuah khawh lai lo! Tuah kho tuk hen ta. NLD nih policy caang 150 lawng a ngeih. Myanmar ram party 90 leng ummi lak ah kanmah party tluk in practical a simi comprehensive policy a ngei mi an um lo. Anmah party NLD tu hi “kan tei tik ah Lairam kum 5 chung zeitin kan hruai lai timi policy manifesto” tlang khat zong a ngei lo mi—lungchuak poh a chim le a au menmen mi an si.\nA taktak ahcun 2008 Phunghrampi tang ah aho party zong nih zeipipa tuah awk a ṭha lo, ti kha Dr Lian Hmung Sakhong zong nih a chim ko khah. Cucaah sianginn, sizung le ti-mei-lam pawl hi cu aho party an kai zong ah zei pipa aa dang ding a um lo. Mizapi ngunkhuai le ramdang tangka cawi mi in aho poh nih tuah khawh cio mi le tuah cio mi a si ko.\nA biapimi cu hi kan vote le thimnak ramkhel lamthluan in kan miphun party kha zeitindah kan ṭhawnter lai i miphun dang le Kawl hmai ah Chin miphun kan lungrualnak le miphun kan dawtnak zeitin kan langhter lai, ti kha a si ko. Atu tan kan vote nih miphun party kha federal dawrnak cabuai cung ah CNF dirkamhtu ding ah a phanhpi i miphun covo khuakhirhnak ding ah fakpi in a nawr ahcun (a nawr lai i) cucu a za diam ko lo maw? A herh bik mi a si lo maw? “Chinram cu industrial state ah kan ser lai, Wind power (windmill a si) chuahnak ding caah Chinram tluk ṭhami a um lo” a ti.\nNLD nih kum nga an term chung ah a ziah cu cu an rak tuah kun lo? A ziah hmalaknak pakhat hmanh an ngeih kun lo? Cozah a tlaitu party nih atu lawng ah ‘lungchuak’ bia chim caan a si maw? Bungzung, Paletwa le Rihkhuadar tehna ah sehzung thilsernak le sipuazi nganmi (mega project) chiah awk a si zia le tuah khawh ding mi pawl cu a luancia kumhra (kum 2010 thimnak) lio te khan kan rak chimrel tuk cangmi a si. Cozah a tlaitu pawl an khul a nuar bia le idea an ngeih lo bia a si ko. Windmill hi cu technology le budget a dih khunmi a si caah a si. India le ram cheukhat zong 2013 hrawng khan Laitlang an rak zoh len bal ko. Thil tharpi a si lo. “NLD ruang ah nihin ramkhel party pawl an cawlcangh khawhnak a si. A luancia kum 30 lio tein NLD dah ti lo aho party dah a rak um?” tiah a ti.\n88’ Siangngakchia Buainak a dih hnu khan Gen. Saw Maung nih ralkap uknak a tlaih than i cuticun Democracy Thimnak kan tuahpiak hna lai tiah a ti. Cucaah 1988 kum dih lei ah NLD tel in tlangcung party pawl a simi SNLD, ALD le CNLD tepawl cu party dirh cio a rak si (CNLD tu cu laisen a ngah a hnu deuh — kum 1989 ah). Cawlcangh hram an thawk cu aa rual dih ko.\nA taktak ahcun CNLD tepawl cu 88 Buainak/Dothlennak ah hruainak ah aa telmi pawl nih dirhmi a si. NLD cu nihlawh hlawh khat zong a chuah lomi ralkap bawi hlun pawl— Aung Kyi, U Tin Oo le Aung San Suu Kyi te nih dirhmi a si. Cutin thimnak a dih hnu ah CNLD tel in tlangcung party dang pawl cozah nih a hrawh dih i NLD le SNLD lawng an nung.\nAsinain 1990 kum in nihin ni tiang NLD lawng nih ralkap cozah a do maw? Anmah lawng nih an tuar maw? Nemmam. NLD nakin Ko Ko Kyi te hruaimi 88 siangngakchia pawl kha ramkhel thongtla an tam deuh i an thongtlak zong a sau deuh. An i pumpe in an tuar deuh fam. Cun tlangcungmi tampi zong ramkhel thongtla kan um ve ko. Rakhine party hruaitu Oo Hla Saw tehna cu NLD chuah hlanpi kum 1970 hrawng khan thonginn ah a nunnak tam deuh a rak hmangmi an si. Shan party hruaitu Khun Tun Oo tehna zong cu thiamthiam.\nCun 88 sianghngakchia mi tampi zong 88 hnu in ramtang ah an kal i CNF le ABSDF hriamtlai bu dirh in siseh, PNLO, KNPP le KNU tang ah siseh an lut hna i cuticun ralkap cozah cu an thisen in an doh cio hna—nihin tiang. Cun, CNLD zong ramchung in Salai Ram Ling Hmung(chairman) le ramleng (exile) in Salai Lian Hmung Sakhong ti in harnak tampi tuar bu in meimit loin an hruai i ralkap cu an rak doh peng ve ko hna.\nCucaah atu kan cozah tlawmpal aa thlennak hi NLD lawng a lu phorhter (credit pek) cu sullam a um hrimhrim hnga lo. Ralkap dohnak ah a tuartu dang vialte thisen le nunnak le pummpeknak vialte zeirel lo a si hnga. “Federal timi hi Mirang holh a si caah zapi an lung a fiang lo i a si, federal timi cu ‘nguntpawng-asuyah (coalition government) zeitin kan ser lai timi a si” tiah a ti.\nFederal timi cu coalition government (ttangti cozah) timi he zeihmanh pehtlaihnak a ngei lo. Ti le tlang an si. Vawleicung federal ah pa bik i ruahmi American ram ah ttangti cozah (coalition) a um bal lo. Tangti cozah timi cu Parliamentary System phung lawng ah a ummi a si. A biafang hram zong cu ‘foedus’ timi Latin holh in a rami a si i biakam(covenant or treaty) tinak a si.\n“Fimcawnnak le ngandamnak rian caah hriamtlaih a hau lo” tiah a ti. Tlangcungmi hriam kan tlaihnak hi kan miphun kanmah tein khuakhan lairelnak (self-determination/federal) kan duh caah a si i fimcawnnak le ngandamnak rian zong aa telchih ti hi kan fian a herh. Nuhrin holh in tlangcungmi pawl fimcawnnak nawl (mother tongue base education system) hna hi federal ah a biapi tukmi tungtlang a si. Cucu atu Mizoram nih an ngahmi khi a si. Mon hriamtlai phu (NMSP) hruaitu Nai Hong Sar nih nuhrin holh cacawnnak nawl kha Suu Kyi he an i ton lio ah dingteo in a hal nain a let duh hna lo. Nuhrin holh cacawnnak timi fimcawnnak kha federal ah a biapi tuk ti an theih caah a si. Cun tanghra in a tanglei poh mah le ramtthen cio nih duhning tein cawn le tlaihnak nawl kha federal ah a biapi tukmi a si. CNF le tlangcungmi hriam an tlaihnak cu hi vialte ca zong a si chih timi hi hngalh a herh. CNF le hriamtlai phu pawl ‘hmuh-lo’le ‘zio’ phun in biachim hi kan hrial awk a si.\n“Ka caah cun ramkhel timi cu ngandamnak a si ko, fimcawnnak a si. Thanchonak (development) kan duh ahcun NLD me pe ko” tiah a ti Hihi NLD policy a si taktak ko ahcun an party min ah ‘D’ timi khi ‘Democracy’ ti loin ‘Development (thanchonak party)’ tiah thlen a hau hnga. Thanchonak hi kan duh dih ciomi a si ko. Asinain uknak system a simi federal le democracy thlenremhnak taktak fekfuan loin Myanmar ram ah thanchonak(development) ai tuah kho taktak lo ti kha ramkhel a tuahmi nih ifian a herh. Kan sifahnak cu kan ram ralkap uknak chia ruangah a si. Cucu democracy le federal a um lo caah a si. Leeng cu caw hnu ah chiah a hau. Caw hmai ah leng chiah a ngah lo.\nDr Sasa nih Health & Hope NGO min in a hmuhmi bawmhnak khi cu UK cozah nih kan ram buainak le sifak awkhlawh kan si caah tiin rilcatpeh (nunpeh) caah bawmhmi (relief fund) a si. A tha tukmi le kan herh tukmi cu a si ko. Asinain thanchonak taktak (sustainable development) ca tiang bawmhnak plan a si lo. A hrimhrim lo ah thanchonak taktak timi cu ramdang bawmhnak in cun a pelpawi te lawng tuah khawh a si. I hngatchan awk tlak a si lo. Thanchonak fekfuan cu kanmah tein kan tuah/ser dingmi a si. Khoika ram hmanh NGO le ramdang bawmhnak in an thangcho ti a um lo. Bawmhhal thiamnak (skill) in miphun/ram thanchoter khawh taktak a si lo. Chin National League for Democracy\nHakha Hi bantuk minung kan um ko rih hi cu ngaihchia taktak a si


Kalaymyo Ah MMID Winner Esther Dawt Chin Sung Thlacam Piaknak An Tuah Lai – FIAKFAIROCK\nKalaymyo Ah MMID Winner Esther Dawt Chin Sung Thlacam Piaknak An Tuah Lai\nChin miphun min a t’hattertu Myanmar Idol Season 4 Winner Esther Dawt Chin Sung cu tuzarh Jan 4, 2020 Zarhteni zanlei ahkhin Kalaymyo a phan lai tiah theih a si. Cu lawng si loin Salai Yaw Kee, Salai Benjamin Sum, Salai Tan Khun Kyaw zong an rak phan ve lai.\nKalaymyo an phak zanlei ahhin Carson Baptist Church hmun ah Esther DCS cu thlacamnak tuahpiak a si lai i, a thaizing January 5 Zarhpini ah Halkha lei ah a hawile he an lan te lai tiah theih a si. Salai Thomas Lian\nA Ropui Bak Ko Lai Hih : Myanmar Idol Winner A Si Mi Cu Lawmh Tuk Ding Si Ko\nHalkha khualipi ah sunglawi taktak in MMID Winner Esther Dawt Chin Sung don a si lai.Union of Myanmar ah minthang taktak in Myanmar Idol winner a kan hmuhpiaktu le 2017 ah Chin Idol a simi Esther Dawt Chin Sung cu a chuahkehnak khua Halkha khualipi ah 5 January 2020(sunday) ah a phan lai tiah theih a si. MMID top 10 tiang a phanmi hna zong sawm dih an si i, an vun zulh ve lai tiah kan theih.\nHalkha khuanu khuapa, Chin vuanci pawl, biaknak lei Pastors, Thantlang peng le Halkha peng vialte tel in sunglawi taktak in don an timh ti a si. Donnak ding hmun hi Halkha thar Tiphul lampial ah phu khat le Halkha Lamton ah phu khat ti in a si lai. Mah dih in Vum Thu Mawng celhmun ah Roca peknak le Concert ropui taktak in an tuah lai.Esther Dawt Chin Sung donnak ahhin pumpak in i thawh dih hna usih. A si khawh chungin Laithuam i hruk dih hna usih. Laiholh tein holh fawn hna usih. Kan Chin miphun mint’hattertu kan Farnu sunglawi taktak in conglawmh cio hna usih.Chin Popular News.\nEsther thaazaang ape mi laimi phun ttanh unau rual kan Lawmhnak mitthli a luang.Myanmar Idol Season 4 kong he pehtlai in ca ka rak ttial bal mi kha a tu zaan ah cun nan lung fiangin nan thei cang ko lo maw??Esther Dawt Chin Sung nih winner angah lai ka rak ti lio ah khan a zum lo mi le prophet deu ee.Cu ee kha ee nan rak ti lio kha nan hun ngai in na lung hoi ah a caam ti maw?\nAhlei in laimi asi ve ko nain Esther kong kan chim kan ttial poahah comments chia chia le bia dawh loin a chim tawn tu Falam kan uu nau pawl kha comments rak ttial than dingin kan sawm hna.\nMMID ah hin awthat pakhat lawng hi an ii zuam lo ti kha rak philh fawn hlah uh cun Chin Idol lio Esther Winner arak ngah lio ii a thangchiat mi le judges pawl a phunh zeih tu pawl hna kha a tu zanah hin hmuh le ton kan duh ngai hnaMyanmar Ram pumpi chung hmanhah Pakhatnak a ngah khi hun thei cang uh.\nEsther Dawt Chin Sung kan in lawmh pi tuk.Bawipa nih na hmai lam in tluan ter chin koseh.Esther thaazaang ape mi laimi phun ttanh unau rual kan thlacam nak kan hlawh atling,Bawipa nih in um pi cio hnaseh.Lawmhnak mitthli a luang.Lami kan tuanbia thar na kan ttial piak ee.Vawlei a hmunh chung na min chim dai ti Lailo Esther Dawt Chin Sung.Chin Idol winner to Myanmar Idol winner.Hlasak voithum i zuam ii winner co dih tu cu nangmah lawng na si rih. So proud of you. Credit:Siang Cunglian Cinzah\nBenben Cu Kawl Nungak Pawl Nih An Uar Kho Ve Taktak Zohchia Lei In An Um Cang (Hmanthlak Tampi)\nTahan Khuapi Um Ngakchia Nu Kum 11 Nute Cu Zuri Nih Tuzan Ah Bike In An Pah I A Nunnak A Liam\nBenben Hmanthlak Thar Pawl A Tiru Ko (Hmanthlak Tampi)\nNLD Nih Chinram Ah Faktuk In A Kepi Kawk Lak In Aa Chuih Sual Pin Ah A Mah Le Mah A Mual Aa Photer Chap


CDF Mindat thil tuah ning hi uar a um ngai, Pasal thil tuah ning bak si\nadmin August 10, 2021 Leave a Comment on CDF Mindat thil tuah ning hi uar a um ngai, Pasal thil tuah ning bak si\nKan Sinah Aa Fonhmi Ralkap Hna Cu Laksawng Ah Sing 50 Kan Pek Hna Lai: CDF-Mindat: Duhfak hakkau ralhrang hna sal sinak in luat a duh i ram mipi hna kha nu le pa bantukin a cohlang i anmah leiah dir a duhmi SAC ralkap hna cu CDF-Mindat nih lungawl tein kan in don hna. Full Equipemnt in a rak lut/fonhmi hna cu laksawng ah MMK sing 50 kan in pek hna lai.\nCu pinah ramleng kal nan duhnak paoh ah kal kho dingin kan in bawmh hna lai tiah August 10, tuzing ah CDF-Mindat nih cathanh a chuah.\nAn bia le hla uar um ngai. Singkhaw asi caah kan ingeih tuk cio hih. A ralaimi 21Aug, ah aa pai dingmi Rung Lian Ceu le Biak Hmun Sang aa pai dingmi cu Laimi kan i ngeih tuk cang. Tutan ah CMpage nih interview a tuah hna. Pakhat pakhat biahalnak an tuah hna. Mah an biahalmi lehnak tlawmpal highlight ka vun tuah lai.\nRung Lian Ceu nih a chim vemi cu, Biak Hmun Sang nih a ka teinak ding lam hi ka thei bak lo, kuat pakhat te thiamnak in mizeihmanh nih an ka tei kho lai lo. A thazaang cu a thawng ve ko nain, thiamnak tactic/technic leiin a ka tei kho lai lo.\nThiamnak lei cu Ph.D ka phan cang heee..Capo asi… Laipaih ah cun a ka tei kho dingmi ka thei rih hna lo. Tutan zongah aduhmi poh Singkhaw a ngah, 10 an um zongah rak ka singkhaw hna seh, ka hmuhmi poh CDF/CNA caah ka hlut dih lai.\nBiak Hmun Sang nih a chimmi cu, Tutan ah hin Rung Lian Ceu ka teinak ding caantha bak asi. Ka tei khawhlonak ding pakhat hmanh ka thei lo. Cun, Rung Lian nih ami teinak kuat ka theih tuk cang i defense fawi tukin ka tuah khawh cang. Cu caah Rung Lian Ceu teilonak ding lam pakhat hmanh ka thei lo, 100% in ka tei bak lai ati. Cred-CT\nGood News :Dr. သက်သက်ခိုင် telh in Minung (3) Hna Cu An Rian in Dinhter An Si Cang Lai! →\n← Ralkap lei a thi mi an tam bak ko. NUG nih thawngthanhnak a tuah mi


National Unity Council Ah,Dr.Sasa Le Dr,Lian Hmung Sakhawng Cu,Union Minister Ah An Ni Tel.Van Thio Hi khawi Ka Dah? – Chintanbo\nApril 16, 2021 admin CHINNEWS 0\nFebruary 1 in Kawlram cu Min Aung Hlaing hruaimi ralkap nih uknak a laak tthan ti cu theih cio a si i, kawlram mipi lung si vang le ngeihchia ngai in caan kan hmang cio hna.\nKawlram chung a khua kipah cu ralkap uknak duhlonak cu langhter in lam zawh cio a si i cu lamzawhnak ahcun CDM (Civil Disobedience Movement) cu ichirhchan a si. A tawi fiannak in uknak an laak ka in a tu tiang ah minung 700 reng lo ralkap kah nak in an nunnak a liam cang i minung 3000 renglo hi tlaih khih an si cang.\nCu tikah CRPH nih hnawhsare ngai in NUG(National Unity Government) cu a dirh i cu a ser mi National Unity Government chung i lutlai tu hna ahcun thonginn ah aum cuahmah mi Aung San Suu Kyi cu ruahnakpetu ah an thim tthan tthiamttthiam i president ah Win Myint cu thim a si ve.\nHi hna pahnih hi NLD hruainak zongah lutlai dirhmun ah a dir mi an si i a tu bantuk tein an hmunhma zong ai thleng lo mi an si chih. Hmanhsehlaw 2020 thimnak ah Lai mi nih vote kan thlakhnawhnak a ruang bik a si mi Pu Henry Van Thio cu tutan lutlai thim mi ah a mui sam a leng hraw ti lo. Zei ruangah dah thim a si lo le zei ruangah dah mipi thim lo mi tam ngai thim an si nak a ruang zong theih a si rih loh.\nHmanhsehlaw khat lei kam ruah ahcun Lai mi( Chin mi) chungin pa can ah kan i ngeih mi hna Dr zong a si mi, Dr Lian Hmung Sakhong le Dr Sasa zong Union Minister ah an thim hna tikah Chin miphun cu kan hmai a hngal ngai ngai.


Mizoram ah a zam mi, Police a rak zam mi (Midang le a rak zam thar an um sual ah) kong ah a felfai mi cawlcanghnak in i bomh cio a herh ko rua – Hakha Cherry\nNihin zing ah CRC President he UNHCR bia kan ruah hna, kan sining kan chim. 24 hours alert in kan um ve, Champhai le Aizawl ah a phan mi Police rak kan kua tthan uh timi catlap zong ka hmuh, cu caah atu zong India Cozah, Home ministry chonh khawhnak lam kan kawl cuahmah. Mizoram lei ah zeitin pehtlaihnak fel kan ngeih khawh hnga tiah channel kan daap cuahmah an ti.\nKan thinphan bik mi cu “Mizoram, Manipur lei ramri ralkap le Police nih fekthup in an congh mi hi asi. Puipang taktak zam duh zong ah tihnung dirhmun a si nak kong vialte” zong kan chim. 24 hours alert bak kan si ve ko, puipang nan theih ahcun kan chim colh ve uh, 24 hours nan phone chonh le information kan hngak peng ve lai, kan mah lei zong a lam kip in kan cawlcang ve lai an ti ve”.\nMizoram NGOs pawl, YMA le Zirlai Pawl (MZP) nih biatak tein an kan dirkamh, Delhi khuasa Mizoram MPs he zong bia kan i ruah tawn hna, naihniam tein kan i pehtlai i Mizoram Cozah nih cun an kan dirkamhnak tete an chim ve. A poi mi cu Delhi, Central Government order hi Mizoram Cozah zong nih a el khawh mei mei lo caah a lam tu kawl, cawlcangh ning thiam a hau mi phun a si.\nTulio ah Ramkip khuasa kan pale, ramri ah a um mi kan hriamtlai pawl zong hi kong ah biatak tein an cawlcang, Mizoram zatlang phu NGOs pawl he an i chawn bia ko ti asi. Kan bochan ko hna. Zei a si hmanh, puipang a um ahcun, a rak zam thar mi, harsatnak tuar maw a si lo ah lakhruak in zuan hnawh hau an um sual pang ahcun a herh ning in, kan ti khawhnak lam in Delhi lei zong kan rak cawlcang ve rih ko lai. A herh ko nan ti ahcun theihter khawh ve kan si ko tinak.\nInformation cu public pi in a herh lem lai lo.\nUNHCR le Cozah karlak a si caah zeipaoh confidential a si ko lai. Pehtlaihnak nan kan tuah duh sual ah Ruata .Phone: 8826588693\nBy-Salai Cung Dawt Phone: 8800847429\nRalkap lei nih thlah mi mingiathlaitu a si lai tiah ruahmi minung pali Hakha mino nih an tlaih